title: Byla C-82/10: 2011 m. rugsėjo 29 d. Teisingumo Teismo (ketvirtoji kolegija) sprendimas byloje Europos Komisija prieš Airiją (Valstybės įsipareigojimų neįvykdymas — Direktyva 73/239/EEB — 6, 8, 9, 13 ir 15 — 17 straipsniai — Direktyva 92/49/EEB — 22 ir 23 straipsniai — Tiesioginis draudimas, išskyrus gyvybės draudimą — Draudimo įstaigos nuostatų pakeitimas, kiek tai susiję su jos kompetencija — Sąjungos draudimo, išskyrus gyvybės draudimą, teisės aktų netaikymas)

text:
               19.11.2011

               LT

               Europos Sąjungos oficialusis leidinys

               C 340/3

         2011 m. rugsėjo 29 d. Teisingumo Teismo (ketvirtoji kolegija) sprendimas byloje Europos Komisija prieš Airiją

   (Byla C-82/10) (1)

   (Valstybės įsipareigojimų neįvykdymas - Direktyva 73/239/EEB - 6, 8, 9, 13 ir 15 - 17 straipsniai - Direktyva 92/49/EEB - 22 ir 23 straipsniai - Tiesioginis draudimas, išskyrus gyvybės draudimą - Draudimo įstaigos nuostatų pakeitimas, kiek tai susiję su jos kompetencija - Sąjungos draudimo, išskyrus gyvybės draudimą, teisės aktų netaikymas)
   2011/C 340/04
   Proceso kalba: anglų

      Šalys

      Ieškovė: Europos Komisija, atstovaujama N. Yerrell

      Atsakovė: Airija, atstovaujama D. O'Hagan, SC E. Regan

      Dalykas

   Valstybės įsipareigojimų neįvykdymas — 1973 m. liepos 24 d. Pirmosios Tarybos direktyvos 73/239/EEB dėl įstatymų ir kitų teisės aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo (OL L 228, p. 3; 2004 m. specialusis leidimas lietuvių k., 6 sk., 1 t., p. 14) 6, 8, 9, 13, 15, 16 ir 17 straipsnių pažeidimas — 1992 m. birželio 18 d. Tarybos direktyvos 92/49/EEB dėl įstatymų ir kitų teisės aktų, susijusių su tiesioginiu draudimu, išskyrus gyvybės draudimą, derinimo, iš dalies keičiančios Direktyvas 73/239/EEB ir 88/357/EEB (trečioji ne gyvybės draudimo Direktyva) (OL L 228, p. 1; 2004 m. specialusis leidimas lietuvių k., 6 sk., 1 t., p. 346), 22 ir 23 straipsnių pažeidimas.

      Rezoliucinė dalis

               1.

               Sąjungos draudimo teisės normų, visų pirma 1973 m. liepos 24 d. Pirmosios Tarybos direktyvos 73/239/EEB dėl įstatymų ir kitų teisės aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo, iš dalies pakeistos 2005 m. lapkričio 16 d. Europos Parlamento ir Tarybos direktyva 2005/68/EB, 6, 8, 9, 13, 15, 16 ir 17 straipsnių ir 1992 m. birželio 18 d. Tarybos direktyvos 92/49/EEB dėl įstatymų ir kitų teisės aktų, susijusių su tiesioginiu draudimu, išskyrus gyvybės draudimą, derinimo, iš dalies keičiančios Direktyvas 73/239/EEB ir 88/357/EEB (trečioji ne gyvybės draudimo Direktyva), iš dalies pakeistos Direktyva 2005/68, 22 ir 23 straipsnių, visa apimtimi netaikydama visoms draudimo įmonėms nediskriminaciniu pagrindu, Airija neįvykdė įsipareigojimų pagal šias direktyvas.

               2.

               Priteisti iš Airijos bylinėjimosi išlaidas.

      (1)  OL C 113, 2010 5 1.


title: Byla C-533/15: 2016 m. gegužės 2 d. Teisingumo Teismo pirmininko nutartis byloje (Bundesgerichtshof (Vokietija) prašymas priimti prejudicinį sprendimą) Feliks Frisman/Finnair Oyj

text:
               1.8.2016

               LT

               Europos Sąjungos oficialusis leidinys

               C 279/24

         2016 m. gegužės 2 d. Teisingumo Teismo pirmininko nutartis byloje (Bundesgerichtshof (Vokietija) prašymas priimti prejudicinį sprendimą) Feliks Frisman/Finnair Oyj

   (Byla C-533/15) (1)

   (2016/C 279/35)
   Proceso kalba: vokiečių
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 48, 2016 2 8.


title: Byla T-154/16: 2016 m. balandžio 14 d. pareikštas ieškinys byloje GRID applications/EUIPO (APlan)

text:
               6.6.2016

               LT

               Europos Sąjungos oficialusis leidinys

               C 200/29

         2016 m. balandžio 14 d. pareikštas ieškinys byloje GRID applications/EUIPO (APlan)

   (Byla T-154/16)
   (2016/C 200/41)
   Proceso kalba: vokiečių

      Šalys

      Ieškovė: GRID applications GmbH (Viena, Austrija), atstovaujama advokato M. Meyenburg

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: žodinis Europos Sąjungos prekių ženklas „APlan“ – Registracijos paraiška Nr. 13 374 079

      Ginčijamas sprendimas: 2016 m. vasario 15 d. EUIPO ketvirtosios apeliacinės tarybos sprendimas byloje R 1819/2015-4

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą ir nurodyti pripažinti EUIPO Bendrijos prekių ženklo paraiškos Nr. 13374079 registraciją, kaip to prašoma prašyme, arba, nepatenkinus šio prašymo, pripažinti registraciją 9, 35 ir 42 klasių prekėms ir paslaugoms arba bent jau 9 ir 42 klasių prekėms ir paslaugoms;

               —

               priteisti iš EUIPO bylinėjimosi VRDT/EUIPO ir šiame procese išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio pažeidimas.


title: Byla T-385/12: 2012 m. rugpjūčio 22 d. pareikštas ieškinys byloje France Télécom prieš Komisiją

text:
               13.10.2012

               LT

               Europos Sąjungos oficialusis leidinys

               C 311/15

         2012 m. rugpjūčio 22 d. pareikštas ieškinys byloje France Télécom prieš Komisiją

   (Byla T-385/12)
   2012/C 311/20
   Proceso kalba: prancūzų

      Šalys

      Ieškovė: France Télécom (Paryžius, Prancūzija), atstovaujama advokatų S. Hautbourg ir S. Cochard-Quesson

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               Panaikinti Komisijos sprendimą.

               —

               Priteisti iš Komisijos visas bylinėjimosi išlaidas.

      Ieškinio pagrindai ir pagrindiniai argumentai

   Savo ieškiniu ieškovė prašo panaikinti 2011 m. gruodžio 20 d. Komisijos sprendimą C(2011) 9403 galutinis, kuriuo Prancūzijos Respublikos įgyvendinta pagalba bendrovei France Télécom, skirta bendrovėje France Télécom dirbančių valstybės pareigūnų senatvės pensijų finansavimo tvarkai reformuoti, su tam tikromis išlygomis pripažįstama suderinama su vidaus rinka (Valstybės pagalba Nr.oC 25/2008 (ex NN 23/2008)).
   Grįsdama ieškinį ieškovė remiasi keturiais pagrindais.

               1.

               Pirmasis ieškinio pagrindas iš esmės susijęs su teisės ir vertinimo klaidomis, taip pat su pareigos motyvuoti pažeidimu, nes Komisija valstybės pagalba, kaip ji suprantama pagal SESV 107 straipsnio 1 dalį, pripažino darbdavio įmokų, mokamų valstybei už bendrovės France Télécom valstybės tarnautojų pensijas, sumažinimą. Ieškovė teigia, kad Komisija suklydo, kai:

                           —

                           konstatavo ekonominę naudą,

                           —

                           pripažino priemonę atrankine,

                           —

                           pripažino priemonę galinčia iškraipyti konkurenciją ir

                           —

                           konstatavo valstybės pagalbos buvimą, nors Komisija ir pripažino, kad nauda bent jau iki 2010 m. gruodžio 31 d. buvo neutralizuota sumokant ypatingąją fiksuoto dydžio įmoką.

               2.

               Antrasis ieškinio pagrindas, kuris pateiktas kaip papildomas, susijęs su teisės ir vertinimo klaidomis, kai Komisija tariamos pagalbos suderinamumą susiejo su ginčijamo sprendimo 2 straipsnyje nustatytų sąlygų tenkinimu. Ieškovė tvirtina, kad Komisija suklydo, kai nusprendė, kad ieškovei tenka mažesnė socialinio draudimo našta nei konkurentams, ir atsisakė taikyti „La Poste“ precedentą bendrovės France Télécom atžvilgiu pradėtoje procedūroje.

               3.

               Trečiasis ieškinio pagrindas, kuris pateiktas kaip papildomas, susijęs su vertinimo klaidomis ir pareigos motyvuoti pažeidimu vertinant laikotarpį, per kurį ginčijamame sprendime apibrėžta pagalba buvo neutralizuota sumokant ypatingąją fiksuoto dydžio įmoką. Ieškovė tvirtina, kad Komisija suklydo, kai:

                           —

                           įskaičiavo kompensacijos išlaidas ir kompensacijos perviršį, apskaičiuodama lengvatos dydį dėl darbdavio įmokų sumažinimo ir

                           —

                           nusprendė, kad ypatingajai fiksuoto dydžio įmokai turėjo būti taikoma 5,53 %, o ne 7 % diskonto norma.

               4.

               Ketvirtasis ieškinio pagrindas, kuris pateiktas kaip papildomas, susijęs su ieškovės procesinių teisių pažeidimu.


title: Byla C-177/15: 2016 m. lapkričio 23 d. Teisingumo Teismo (trečioji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Nelsons GmbH/Ayonnax Nutripharm GmbH, Bachblütentreff Ltd (Prašymas priimti prejudicinį sprendimą — Vartotojų informavimas ir apsauga — Reglamentas (EB) Nr. 1924/2006 — Teiginiai apie maisto produktų maistingumą ir sveikatingumą — Pereinamojo laikotarpio priemonės — 28 straipsnio 2 dalis — Produktai, pažymėti prekių ženklais ar komerciniais pavadinimais, egzistavusiais iki 2005 m. sausio 1 d. — „Bacho žiedų“ produktai — Europos Sąjungos prekių ženklas RESCUE — Produktai, kuriais iki 2005 m. sausio 1 d. buvo prekiaujama kaip vaistais, o po šios datos – kaip maisto produktais)

text:
               30.1.2017

               LT

               Europos Sąjungos oficialusis leidinys

               C 30/7

         2016 m. lapkričio 23 d. Teisingumo Teismo (trečioji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Nelsons GmbH/Ayonnax Nutripharm GmbH, Bachblütentreff Ltd

   (Byla C-177/15) (1)

   ((Prašymas priimti prejudicinį sprendimą - Vartotojų informavimas ir apsauga - Reglamentas (EB) Nr. 1924/2006 - Teiginiai apie maisto produktų maistingumą ir sveikatingumą - Pereinamojo laikotarpio priemonės - 28 straipsnio 2 dalis - Produktai, pažymėti prekių ženklais ar komerciniais pavadinimais, egzistavusiais iki 2005 m. sausio 1 d. - „Bacho žiedų“ produktai - Europos Sąjungos prekių ženklas RESCUE - Produktai, kuriais iki 2005 m. sausio 1 d. buvo prekiaujama kaip vaistais, o po šios datos – kaip maisto produktais))
   (2017/C 030/06)
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesgerichtshof

      Šalys pagrindinėje byloje

      Ieškovė: Nelsons GmbH

      Atsakovė: Ayonnax Nutripharm GmbH, Bachblütentreff Ltd

      Rezoliucinė dalis

   2006 m. gruodžio 20 d. Europos Parlamento ir Tarybos reglamento (EB) Nr. 1924/2006 dėl teiginių apie maisto produktų maistingumą ir sveikatingumą, iš dalies pakeisto 2008 m. sausio 15 d. Europos Parlamento ir Tarybos reglamentu (EB) Nr. 107/2008, 28 straipsnio 2 dalies pirmas sakinys turi būti aiškinamas taip, kad ši nuostata taikoma tada, kai produktu, pažymėtu prekių ženklu ar prekių komerciniu pavadinimu, iki 2005 m. sausio 1 d. buvo prekiaujama kaip vaistu, o vėliau, nors jo esminės charakteristikos ir buvo tokios pat ir jis buvo pažymėtas tokiu pat prekių ženklu arba komerciniu prekių pavadinimu, – kaip maisto produktu.

      (1)  OL C 213, 2015 6 29.


title: Byla T-171/13: 2013 m. kovo 21 d. pareikštas ieškinys byloje Benelli Q.J. prieš VRDT — Demharter (MOTOBI B PESARO)

text:
               25.5.2013

               LT

               Europos Sąjungos oficialusis leidinys

               C 147/28

         2013 m. kovo 21 d. pareikštas ieškinys byloje Benelli Q.J. prieš VRDT — Demharter (MOTOBI B PESARO)

   (Byla T-171/13)
   2013/C 147/50
   Kalba, kuria surašytas ieškinys: anglų

      Šalys

      Ieškovė: Benelli Q.J. Srl (Pezaras, Italija), atstovaujama advokato P. Lukácsi

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Demharter GmbH (Dilingenas, Vokietija)

      Reikalavimai

   Ieškovė Bendrojo Teismo prašo:

               —

               pakeisti atsakovės sprendimą ir nurodyti atmesti pareiškėjos prašymą panaikinti registraciją,

               —

               panaikinti atsakovės sprendimą ir grąžinti bylą VRDT, kad išnagrinėtų iš naujo ir priimtų naują sprendimą, jei Teismas manys, kad būtina atlikti naudojimo iš tikrųjų įrodymų išsamią analizę,

               —

               nurodyti atsakovei padengti ieškovės bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas panaikinti jo registraciją: vaizdinis prekių ženklas „MOTOBI B PESARO“ 9, 12 ir 25 klasių prekėms — Bendrijos prekių ženklo registracija Nr. 2 262 269

      Bendrijos prekių ženklo savininkė: ieškovė

      Šalis, prašanti panaikinti Bendrijos prekių ženklo registraciją: kita procedūros Apeliacinėje taryboje šalis

      Anuliavimo skyriaus sprendimas: panaikinti Bendrijos prekių ženklo registraciją

      Apeliacinės tarybos sprendimas: atmesti apeliaciją

      Ieškinio pagrindai: Tarybos reglamento Nr. 207/2009 51 straipsnio 1 dalies a punkto pažeidimas.


title: Byla T-497/13: 2014 m. rugsėjo 16 d. Bendrojo Teismo nutartis byloje Boston Scientific Neuromodulation/VRDT (PRECISION SPECTRA) (Bendrijos prekių ženklas — Žodinio Bendrijos prekių ženklo PRECISION SPECTRA paraiška — Absoliutus atmetimo pagrindas — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas — Iš dalies akivaizdžiai nepriimtinas ir iš dalies akivaizdžiai teisiškai nepagrįstas ieškinys)

text:
               1.12.2014

               LT

               Europos Sąjungos oficialusis leidinys

               C 431/22

         2014 m. rugsėjo 16 d. Bendrojo Teismo nutartis byloje Boston Scientific Neuromodulation/VRDT (PRECISION SPECTRA)

   (Byla T-497/13) (1)

   ((Bendrijos prekių ženklas - Žodinio Bendrijos prekių ženklo PRECISION SPECTRA paraiška - Absoliutus atmetimo pagrindas - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas - Iš dalies akivaizdžiai nepriimtinas ir iš dalies akivaizdžiai teisiškai nepagrįstas ieškinys))
   (2014/C 431/38)
   Proceso kalba: anglų

      Šalys

      Ieškovė: Boston Scientific Neuromodulation Corp. (Valencia, Kalifornija, Jungtinės Valstijos), atstovaujama advokatų P. Rath ir W. Festl-Wietek

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Geroulakos

      Dalykas

   Ieškinys dėl 2013 m. gegužės 17 d. VRDT penktosios apeliacinės tarybos sprendimo (byla R 2099/2012-5), susijusio su paraiška įregistruoti žodinį žymenį PRECISION SPECTRA kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Boston Scientific Neuromodulation Corp. bylinėjimosi išlaidas.

      (1)  OL C 344, 2013 11 23.


title: Byla T-24/08 2008 m. sausio 16 d. pareikštas ieškinys byloje Weldebräu prieš VRDT — Kofola Holding (butelio forma)

text:
               8.3.2008

               LT

               Europos Sąjungos oficialusis leidinys

               C 64/62

         2008 m. sausio 16 d. pareikštas ieškinys byloje Weldebräu prieš VRDT — Kofola Holding (butelio forma)

   (Byla T-24/08)
   (2008/C 64/100)
   Kalba, kuria surašytas ieškinys: vokiečių
   Šalys

      Ieškovė: Weldebräu GmbH & Co. KG (Plankštatas, Vokietija), atstovaujama advokato W. Göpfert

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Kofola Holding a.s. (Ostrava, Čekijos Respublika)
   Ieškovės reikalavimai

               —

               panaikinti 2007 m. lapkričio 15 d. Ketvirtosios apeliacinės tarybos sprendimą R 1096/2006-4;

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Prekių ženklo paraišką pateikęs asmuo: Kofola Holding a.s.

      Prašomas įregistruoti Bendrijos prekių ženklas: trimatis prekių ženklas „butelio forma“ 30, 32 ir 33 klasių prekėms — paraiška Nr. 3 367 539.

      Ženklo ar žymens, kuriuo remiamasi protesto procedūroje, savininkė: ieškovė.

      Ženklas ar žymuo, kuriuo remiamasi protesto procedūroje: trimatis prekių ženklas „butelio forma“ 21, 32 ir 33 klasių prekėms (Bendrijos prekių ženklas Nr. 690 016).

      Protesto skyriaus sprendimas: atmesti protestą.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 40/94 (1) 8 straipsnio 1 dalies b punkto pažeidimas, nes yra galimybė supainioti prekių ženklus, dėl kurių kilo ginčas.

      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).


title: Byla T-192/06: 2011 m. birželio 16 d. Bendrojo Teismo sprendimas byloje Caffaro prieš Komisiją (Konkurencija — Karteliai — Vandenilio peroksidas ir natrio perboratas — Sprendimas, kuriuo pripažįstamas EB 81 straipsnio pažeidimas — Baudos — Senatis — Skirtingas požiūris — Pažeidimo trukmė — Lengvinančios aplinkybės)

text:
               30.7.2011

               LT

               Europos Sąjungos oficialusis leidinys

               C 226/21

         2011 m. birželio 16 d. Bendrojo Teismo sprendimas byloje Caffaro prieš Komisiją

   (Byla T-192/06) (1)

   (Konkurencija - Karteliai - Vandenilio peroksidas ir natrio perboratas - Sprendimas, kuriuo pripažįstamas EB 81 straipsnio pažeidimas - Baudos - Senatis - Skirtingas požiūris - Pažeidimo trukmė - Lengvinančios aplinkybės)
   2011/C 226/40
   Proceso kalba: italų

      Šalys

      Ieškovė: Caffaro Srl (Milanas, Italija), atstovaujama advokatų A. Santa Maria ir C. Biscaretti di Ruffia

      Atsakovė: Europos Komisija, atstovaujama iš pradžių atstovaujama V. Di Bucci ir F. Amato, vėliau Di Bucci ir V. Bottka

      Dalykas

   Prašymas iš dalies panaikinti 2006 m. gegužės 3 d. Komisijos sprendimą C(2006) 1766 galutinis dėl procedūros pagal [EB] 81 straipsnį ir EEE susitarimo 53 straipsnį (byla COMP/F/38.620 — vandenilio peroksidas ir perboratas), kiek juo Komisija skyrė solidarią baudą ieškovei ir SNIA SpA, ir papildomai, prašymas sumažinti minėtą baudą.

      Sprendimo rezoliucinė dalis

               1.

               Atmesti ieškinį.

               2.

               Caffaro Srl padengia bylinėjimosi išlaidas.

      (1)  OL C 212, 2006 9 2.


title: Byla C-389/14: 2014 m. rugpjūčio 18 d. Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Esso Italiana srl ir kt./Comitato nazionale per la gestione della Direttiva 2003/87/CE (Nacionalinis komitetas, skirtas įgyvendinti Direktyvą 2003/87/EB) ir kt.

text:
               20.10.2014

               LT

               Europos Sąjungos oficialusis leidinys

               C 372/5

         2014 m. rugpjūčio 18 d.Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Esso Italiana srl ir kt./Comitato nazionale per la gestione della Direttiva 2003/87/CE (Nacionalinis komitetas, skirtas įgyvendinti Direktyvą 2003/87/EB) ir kt.

   (Byla C-389/14)
   2014/C 372/09
   Proceso kalba: italų

      Prašymą priimti prejudicinį sprendimą pateikęs teismas

   Tribunale Amministrativo Regionale per il Lazio

      Šalys pagrindinėje byloje

      Ieškovės: Esso Italiana srl, Eni SpA, Linde Gas Italia srl,

      Atsakovai: Comitato nazionale per la gestione della Direttiva 2003/87/CE e per il supporto nella gestione delle attività di progetto del Protocollo di Kyoto (Nacionalinis komitetas, skirtas įgyvendinti Direktyvą 2003/87/EB ir teikti paramą vykdant projektinę veiklą pagal Kioto protokolą), Ministero dell’Ambiente e della Tutela del Territorio e del Mare (Aplinkos ir teritorijos bei jūros apsaugos ministerija), Ministero dell’Economia e delle Finanze (Ūkio ir finansų ministerija), Presidenza del Consiglio dei Ministri (Ministrų tarybos prezidiumas)

      Prejudiciniai klausimai

               1.

               Tegul Teisingumo Teismas nurodo, ar 2013 m. rugsėjo 5 d. Europos Komisijos sprendimas 2013/448/ES (1) negalioja dėl to, kad, apskaičiuojant nemokamai teiktinų apyvartinių taršos leidimų skaičių, neatsižvelgta į su dujų atliekomis arba metalurgijos procesų dujomis susijusios emisijos ir į su šiluma, pagaminta termofikacijos būdu, susijusios emisijos dalį, taip pažeidžiant SESV 290 straipsnį ir Direktyvos 2003/87/EB (2) 1, 4 ir 5 dalis, viršijant pačia direktyva suteiktus įgaliojimus ir prieštaraujant direktyvos tikslams (skatinti efektyviai energiją vartojančias technologijas ir saugoti ekonominės plėtros ir užimtumo poreikius).

               2.

               Tegul Teisingumo Teismas nurodo, ar 2013 m. rugsėjo 5 d. Europos Komisijos sprendimas 2013/448/ES negalioja, atsižvelgiant į ESS 6 straipsnį, dėl to, kad prieštarauja Žmogaus teisių ir pagrindinių laisvių apsaugos konvencijos (EŽTK) Pirmojo protokolo 1 straipsniui ir pačios konvencijos 17 straipsniui, kadangi nepagrįstai pažeidė bendrovių ieškovių teisėtus lūkesčius išlaikyti turtą, kurį sudaro preliminariai suteiktas ir, remiantis direktyvos numatymais, bendrovėms priklausantis apyvartinių taršos leidimų skaičius, taip lemiant su minėtu turtu susijusios ekonominės naudos negavimą.

               3.

               Taip pat tegul Teisingumo Teismas nurodo, ar 2013 m. rugsėjo 5 d. Komisijos sprendimas 2013/448/ES negalioja tiek, kiek jame apibrėžtas įvairiems sektoriams taikomas pataisos koeficientas, atsižvelgiant į tai, kad sprendimas pažeidžia SESV 296 straipsnio 2 dalį ir Nicos chartijos 41 straipsnį, nes nėra tinkamai pagrįstas.

               4.

               Taip pat tegul Teisingumo Teismas nurodo, ar 2013 m. rugsėjo 5 d. Komisijos sprendimas 2013/448/ES negalioja tiek, kiek jame apibrėžtas įvairiems sektoriams taikomas pataisos koeficientas, atsižvelgiant į tai, kad sprendimu pažeidžiama Direktyvos 2003/87/EB 10a straipsnio 5 dalis ir proporcingumo principas, nustatytas ESS 5 straipsnio 4 dalyje, ir ar sprendimas yra ydingas dėl nepakankamai paaiškinto apskaičiavimo metodo ir vertinimo klaidos, atsižvelgiant į tai, kad, apskaičiuojant didžiausią nemokamai teiktinų apyvartinių taršos leidimų skaičių (šis duomuo svarbus apibrėžiant bendrą įvairiems sektoriams taikomą pataisos koeficientą), neatsižvelgta į sąvokos „kurą deginantis įrenginys“ aiškinimo pakeitimų, įvykusių tarp pirmojo (2005–2007 m.) ir antrojo (2008–2012 m.) Direktyvos 2003/87/EB įgyvendinimo etapų, pasekmes.

               5.

               Tegul Teisingumo Teismas nurodo, ar 2013 m. rugsėjo 5 d. Komisijos sprendimas 2013/448/ES negalioja tiek, kiek jame apibrėžtas įvairiems sektoriams taikomas pataisos koeficientas, dėl to, kad taip pažeidžiama Direktyvos 2003/87/EB 10a straipsnio 5 dalis ir Direktyvos 2003/87/EB 9a straipsnio 2 dalis, ir kad jame nepakankamai paaiškintas apskaičiavimo metodas ir vertinimo klaida, atsižvelgiant į tai, kad, apskaičiuojant didžiausią nemokamai teiktinų apyvartinių taršos leidimų skaičių (šis duomuo svarbus apibrėžiant bendrą įvairiems sektoriams taikomą pataisos koeficientą), remtasi valstybių narių pateiktais nenuosekliais tarpusavyje nesuderintais duomenimis, pagrįstais skirtingu Direktyvos 2003/87/EB 9a straipsnio 2 dalies aiškinimu.

               6.

               Galiausiai, tegul Teisingumo Teismas nurodo, ar 2013 m. rugsėjo 5 d. Komisijos sprendimas 2013/448/ES negalioja tiek, kiek jame apibrėžtas įvairiems sektoriams taikomas pataisos koeficientas, dėl to, kad taip pažeidžiamos Direktyvos 2003/87/EB 10a straipsnio 1 dalyje ir 23 straipsnio 3 dalyje nustatytos procedūros taisyklės.

      (1)  2013 m. rugsėjo 5 d. Komisijos sprendimas dėl nacionalinių įgyvendinimo priemonių, susijusių su nemokamų šiltnamio efektą sukeliančių dujų apyvartinių taršos leidimų suteikimu pereinamuoju laikotarpiu laikantis Europos Parlamento ir Tarybos direktyvos 2003/87/EB 11 straipsnio 3 dalies (OL L 240, p. 27).

      (2)  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB (tekstas svarbus EEE) (OL L 275, p. 32; 2004 m. specialusis leidimas lietuvių k., 15 sk., 7 t., p. 631).


title: Byla F-135/12: 2012 m. lapkričio 9 d. pareikštas ieškinys byloje ZZ prieš REA

text:
               26.1.2013

               LT

               Europos Sąjungos oficialusis leidinys

               C 26/74

         2012 m. lapkričio 9 d. pareikštas ieškinys byloje ZZ prieš REA

   (Byla F-135/12)
   2013/C 26/154
   Proceso kalba: anglų

      Šalys

      Ieškovė: ZZ, atstovaujama advokatų S. Rodrigues, A. Blot, A. Tymen

      Atsakovė: Mokslinių tyrimų vykdomoji įstaiga (REA)

      Ginčo dalykas bei aprašymas

   Sprendimo neįtraukti ieškovės į REA/2011/TA/PO/AD5 atrankos procedūros rezervo sąrašą panaikinimas.

      Ieškovės reikalavimai

               —

               Panaikinti 2012 m. vasario 21 d. sprendimą neįtraukti ieškovės į REA/2011/TA/PO/AD5 atrankos procedūros rezervo sąrašą.

               —

               Panaikinti 2012 m. rugpjūčio 10 d. sprendimą atmesti ieškovės skundą.

               —

               Priteisti iš atsakovės bylinėjimosi išlaidas.


title: Byla C-26/08 2008 m. lapkričio 4 d. Teisingumo Teismo nutartis byloje Europos Bendrijų Komisija prieš Vokietijos Federacinę Respubliką

text:
               21.3.2009

               LT

               Europos Sąjungos oficialusis leidinys

               C 69/31

         2008 m. lapkričio 4 d. Teisingumo Teismo nutartis byloje Europos Bendrijų Komisija prieš Vokietijos Federacinę Respubliką

   (Byla C-26/08) (1)

   (2009/C 69/63)

      Proceso kalba: vokiečių

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 92, 2008 4 12.


title: Byla T-774/14: 2014 m. lapkričio 17 d pareikštas ieškinys byloje Ica Foods/VRDT – San Lucio (GROK)

text:
               26.1.2015

               LT

               Europos Sąjungos oficialusis leidinys

               C 26/40

         2014 m. lapkričio 17 d pareikštas ieškinys byloje Ica Foods/VRDT – San Lucio (GROK)

   (Byla T-774/14)
   (2015/C 026/51)
   Kalba, kuria surašytas ieškinys: italų

      Šalys

      Ieškovė: Ica Foods SpA (Pomecija, Italija), atstovaujama advokato A. Nespega

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: San Lucio Srl (San Gervasio Bresciano, Italija)

      Su procedūra VRDT susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

      Atitinkamas prekių ženklas, dėl kurio kilo ginčas: vaizdinis prekių ženklas „GROK“ –Bendrijos prekių ženklas Nr. 4 4 39  956

      Procedūra VRDT: registracijos pripažinimo negaliojančia procedūra

      Ginčijamas sprendimas: 2014 m. rugsėjo 9 d. VRDT antrosios apeliacinės tarybos sprendimas byloje R 1815/2013-2

      Reikalavimai

   Ieškovas Bendrojo Teismo prašo:

               —

               panaikinti ginčijamą sprendimą dėl anuliavimo procedūros Nr. 6374C, susijusios su Bendrijos prekių ženklu „GROK“ Nr. 4439956, dėl Bendrijos prekių ženklo reglamento 62 ir 63 straipsnių ir (arba) Reglamento Nr. 40/94 8 straipsnio pažeidimų ir (arba) motyvacijos stokos, toliau nurodytų motyvų;

               —

               priteisti iš VRDT bylinėjimosi šioje instancijoje išlaidas.

      Pagrindai, kuriais remiamasi

               —

               Bendrijos prekių ženklo reglamento 62 ir 63 straipsnių pažeidimas, nes VRDT nepranešė ieškovei termino pateikti pastabas dėl ieškinio ir todėl pažeidė rungtyniškumo principą;

               —

               Reglamento Nr. 40/94 8 straipsnio pažeidimas ir motyvacijos stoka dėl San Lucio pieno produktų ir prekių, kurių atžvilgiu Ica užregistravo prekių ženklus, panašumo;

               —

               Reglamento Nr. 40/94 8 straipsnio pažeidimas ir motyvacijos stoka dėl San Lucio prekių ženklo GROK ir Ica prekių ženklo CRIK CROK;

               —

               Reglamento Nr. 40/94 8 straipsnio pažeidimas ir motyvacijos stoka dėl Ica prekių ženklo CRIK CROK žinomumo.


title: Byla C-309/14: 2014 m. birželio 30 d. Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Confederazione Generale Italiana del Lavoro (CGIL) , Istituto Nazionale Confederale Assistenza (INCA) / Presidenza del Consiglio dei Ministri , Ministero dell'Interno , Ministero dell'Economia e delle Finanze

text:
               29.9.2014

               LT

               Europos Sąjungos oficialusis leidinys

               C 339/2

         2014 m. birželio 30 d.Tribunale Amministrativo Regionale per il Lazio (Italija) pateiktas prašymas priimti prejudicinį sprendimą byloje Confederazione Generale Italiana del Lavoro (CGIL), Istituto Nazionale Confederale Assistenza (INCA)/Presidenza del Consiglio dei Ministri, Ministero dell'Interno, Ministero dell'Economia e delle Finanze

   (Byla C-309/14)
   2014/C 339/02
   Proceso kalba: italų

      Prašymą priimti prejudicinį sprendimą pateikęs teismas

      Tribunale Amministrativo Regionale per il Lazio

      Šalys pagrindinėje byloje

      Pareiškėjai: Confederazione Generale Italiana del Lavoro (CGIL),

      Istituto Nazionale Confederale Assistenza (INCA)

      Atsakovai: Presidenza del Consiglio dei Ministri,

      Ministero dell'Interno,

      Ministero dell'Economia e delle Finanze

      Prejudicinis klausimas

   Ar pagal iš dalies pakeistoje ir papildytoje Tarybos direktyvoje 2003/109/EB (1) nustatytus principus draudžiamos nacionalinės teisės nuostatos, kaip antai 1998 m. liepos 25 d. Įstatyminio dekreto Nr. 286 5 straipsnio 2 ter dalis, kurioje numatyta kad „pateikiant prašymą išduoti ar pratęsti leidimą gyventi reikia sumokėti rinkliavą, kurios suma nuo 80 eurų iki 200 eurų nustatyta Ministero dell’economia e delle finanze dekrete, suderintame su Ministero dell’interno, kuriame, be kita ko, nustatyta mokėjimo tvarka <...>“, ir taip nustatoma minimali rinkliavos suma yra apie 8 kartus didesnė nei rinkliava už nacionalinės asmens tapatybės kortelės išdavimą?

      (1)  2003 m. lapkričio 25 d. Tarybos direktyva 2003/109/EB dėl trečiųjų valstybių piliečių, kurie yra ilgalaikiai gyventojai, statuso (OL L 16, p. 44; 2004 m. specialusis leidimas lietuvių k., 19 sk., 6 t., p. 272).


title: Bylos C-400/04 išbraukimas iš registro

text:
               24.12.2005

               LT

               Europos Sąjungos oficialusis leidinys

               C 330/12

         Bylos C-400/04 (1) išbraukimas iš registro
   (2005/C 330/24)

      (Proceso kalba: olandų)

   Europos Bendrijų Teisingumo Teismo pirmininkas 2005 m. rugsėjo 19 d. nutartimi nurodė išbraukti iš registro bylą C-400/04 Europos Bendrijų Komisija prieš Nyderlandų Karalystę.

      (1)  OL C 273, 2005 11 6.


title: Byla T-77/06  2006 m. kovo 1 d.  pareikštas ieškinys byloje  Italijos Respublika prieš Komisiją

text:
               22.4.2006

               LT

               Europos Sąjungos oficialusis leidinys

               C 96/32

         2006 m. kovo 1 d. pareikštas ieškinys byloje Italijos Respublika prieš Komisiją

   (Byla T-77/06)
   (2006/C 96/51)
   Proceso kalba: italų
   Šalys

      Ieškovė: Italijos Respublika, atstovaujama avvocato dello Stato Paolo Gentili

      Atsakovė: Europos Bendrijų Komisija
   Ieškovės reikalavimai

               —

               Panaikinti 2005 m. gruodžio 19 d. Europos Komisijos pažymą Nr. 14012 dėl Programos POR Sicilija (prašymas sumokėti Nr. 2005 3489), kuria reikalaujama „laikytis 2003 m. liepos 29 d. Komisijos nario M. Barnier laiške nurodytų sąlygų dėl išankstinių mokėjimų atitikties reikalavimams valstybės pagalbos srityje“.

               —

               Panaikinti 2005 m. gruodžio 21 d. Europos Komisijos pažymą Nr. 14134 dėl Programos POR Sicilija (prašymas sumokėti SYSFIN Nr. 2005 3554), kuria reikalaujama „laikytis 2003 m. liepos 29 d. Komisijos nario M. Barnier laiške nurodytų sąlygų dėl išankstinių mokėjimų atitikties reikalavimams valstybės pagalbos srityje“.

               —

               Panaikinti 2006 m. sausio 25 d. Europos Komisijos pažymą dėl Programos „PON Ricerca scientifica, sviluppo tecnologico e alta formazione“ (Moksliniai tyrimai, technologijų vystymas ir aukštasis mokslas) (prašymas sumokėti Nr. 2005 3784), kuria reikalaujama „laikytis 2003 m. liepos 29 d. Komisijos nario M. Barnier laiške nurodytų sąlygų dėl išankstinių mokėjimų atitikties reikalavimams valstybės pagalbos srityje“.

               —

               Panaikinti 2006 m. vasario 13 d. Europos Komisijos pažymą Nr. 1459 dėl Programos POR Sicilija (prašymas sumokėti SYSFIN 2006 0029), kuria reikalaujama „laikytis 2003 m. liepos 29 d. Komisijos nario M. Barnier laiške nurodytų sąlygų dėl išankstinių mokėjimų atitikties reikalavimams valstybės pagalbos srityje“.

               —

               Priteisti iš Europos Bendrijų Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra identiški nurodytiems byloje T-345/04 Italijos Respublika prieš Komisiją
       (1).

      (1)  OL C 262, 2004 10 23, p. 55.


title: Byla T-318/13: 2013 m. birželio 13 d. pareikštas ieškinys byloje Vita Phone prieš VRDT (LIFEDATA)

text:
               3.8.2013

               LT

               Europos Sąjungos oficialusis leidinys

               C 226/25

         2013 m. birželio 13 d. pareikštas ieškinys byloje Vita Phone prieš VRDT (LIFEDATA)

   (Byla T-318/13)
   (2013/C 226/34)
   Proceso kalba: vokiečių

      Šalys

      Ieškovė: Vita Phone GmbH (Mannheim, Vokietija), atstovaujama advokatų P. Ruess ir A. Doepner

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

   Ieškovė Bendrojo Teismo prašo:

               —

               Panaikinti 2013 m. kovo 26 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1072/2012-1.

               —

               Priteisti iš VRDT bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: žodinis prekių ženklas „LIFEDAT“ 10 ir 44 klasių prekėms ir paslaugoms — Bendrijos prekių ženklo paraiška Nr. 10 525 053

      Eksperto sprendimas: atmesti paraišką

      Apeliacinės tarybos sprendimas: atmesti apeliaciją

      Ieškinio pagrindai:

               —

               Reglamento Nr. 207/2009 7 straipsnio 1 dalies b punkto pažeidimas

               —

               Reglamento Nr. 207/2009 7 straipsnio 1 dalies c punkto pažeidimas


title: Byla T-813/16: 2016 m. lapkričio 21 d. pareikštas ieškinys byloje Abes/Komisija

text:
               30.1.2017

               LT

               Europos Sąjungos oficialusis leidinys

               C 30/50

         2016 m. lapkričio 21 d. pareikštas ieškinys byloje Abes/Komisija

   (Byla T-813/16)
   (2017/C 030/58)
   Proceso kalba: portugalų

      Šalys

      Ieškovė: Abes – companhia de assistência, bem-estar e serviços para seniores, Lda (São Pedro de Tomar, Portugalija), atstovaujama advokato N. Mimoso Ruiz

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti, kad šis ieškinys dėl panaikinimo pareikštas tinkamai ir yra priimtinas remiantis SESV 263 straipsnio nuostatomis ir SESV 264 straipsnio taikymo tikslais,

               —

               remiantis SESV 263 straipsniu panaikinti 2016 m. rugpjūčio 9 d. Sprendimą C (2016) 5054 tiek, kiek jame nustatyta, kad skunde aprašyta priemonė nėra valstybės pagalba, kaip tai suprantama pagal SESV 107 straipsnio 1 dalį,

               —

               remiantis SESV 263 straipsniu panaikinti 2016 m. rugpjūčio 9 d. Sprendimą (2016) 5054 tiek, kiek jame nustatyta, kad jei skunde aprašyta priemonė būtų valstybės pagalba, ji būtų suderinama su vidaus rinka, kaip tai suprantama pagal SESV 107 straipsnio 3 dalį,

               —

               priteisti iš Komisijos bylinėjimosi išlaidas ir ieškovės patirtas išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas grindžiamas nemotyvavimu. Ieškovė teigia, kad sprendimas yra nemotyvuotas, nes jame nurodyta, kad net jeigu priemonė būtų valstybės pagalba, kaip tai suprantama pagal SESV 107 straipsnio 1 dalį, ji būtų suderinama su vidaus rinka pagal SESV 107 straipsnio 3 dalies c punktą, nors ši išvada yra nemotyvuota.

               2.

               Antrasis ieškinio pagrindas grindžiamas akivaizdžia vertinimo klaida. Ieškovė teigia, kad sprendime yra vertinimo klaida, kiek tai susiję su pagalbos priemonės poveikiu konkurencijai ir valstybių narių prekybai, nes priežastys, kurios nulėmė Komisijos teiginį, kad aptariamos pagalbos priemonės poveikis valstybės narių prekybai yra visiškai hipotetinis ar preziumuojamas ir kad jei toks poveikis iš tikrųjų egzistuotų, jis būtų tik mažareikšmis, yra netvirtos ir iš tikrųjų užtikrina analogiškų vienkartinių pagalbos priemonių paplitimą ne tik Tomaro regione, bet ir visoje šalyje, o tai sukelia pasekmes, susijusias su atgrasomuoju poveikiu, kuris daromas nacionalinėms investicijoms ir investicijoms iš kitų valstybių narių.

               3.

               Trečiasis ieškinio pagrindas susijęs su SESV 107 straipsnio 1 dalies pažeidimu, nes Komisija: i) kruopščiai ir objektyviai neišnagrinėjo, ar aptariama pagalba gali turėti įtakos valstybių narių prekybai, ii) neatsižvelgė į tai, kad nėra ribos ar procentinės dalies, kurios neviršijus būtų galima a priori teigti, kad įtaka valstybių narių prekybai nedaroma, iii) neatsižvelgė į tai, kad poveikis valstybių narių prekybai nepriklauso nuo teikiamų paslaugų vietinio ar regioninio pobūdžio arba nuo aptariamos veiklos srities svarbos, iv) nepakankamai pabrėžė, kad tuo atveju, kai valstybės narės suteikta pagalba sustiprina įmonės poziciją palyginti su kitomis konkuruojančiomis įmonėmis, reikia pripažinti, jog įmonės gavėjos konkurentėmis esančios įmonės turės mažiau palankias sąlygas finansuoti naujas investicijas aptariamoje valstybėje.


title: Byla T-481/07: 2009 m. gruodžio 9 d. Bendrojo Teismo nutartis byloje Deltalinqs ir SVZ prieš Komisiją (Valstybės pagalba — Belgijos valdžios institucijų pagalbos schema daugiarūšiui vidaus vandenų transportui — Komisijos sprendimas neprieštarauti — Roterdamo uosto zonoje įsteigtų įmonių interesams atstovaujančių asociacijų pareikštas ieškinys dėl panaikinimo — Esminio poveikio konkurencijai nebuvimas — Akivaizdus nepriimtinumas)

text:
               13.2.2010

               LT

               Europos Sąjungos oficialusis leidinys

               C 37/37

         2009 m. gruodžio 9 d. Bendrojo Teismo nutartis byloje Deltalinqs ir SVZ prieš Komisiją

   (Byla T-481/07) (1)

   (Valstybės pagalba - Belgijos valdžios institucijų pagalbos schema daugiarūšiui vidaus vandenų transportui - Komisijos sprendimas neprieštarauti - Roterdamo uosto zonoje įsteigtų įmonių interesams atstovaujančių asociacijų pareikštas ieškinys dėl panaikinimo - Esminio poveikio konkurencijai nebuvimas - Akivaizdus nepriimtinumas)
   2010/C 37/50
   Proceso kalba: olandų

      Šalys

      Ieškovės: Deltalinqs (Roterdamas, Nyderlandai) ir SVZ, Havenondernemersvereniging Rotterdam (Roterdamas), atstovaujamos advokato M. Meulenbelt

      Atsakovė:Europos Komisija, atstovaujama G. Conte ir S. Noë

      Atsakovės pusėje į bylą įstojusios šalys: Vlaams Gewest (Briuselis, Belgija) ir Waterwegen en Zeekanaal NV (Vilebrukas, Belgija)

      Dalykas

   Prašymas panaikinti 2007 m. gegužės 10 d. Komisijos sprendimą C (2007) 1939 galutinis neprieštarauti Flandrijos regiono (Belgija) numatytai schemai daugiarūšiui vidaus vandenų transportui paremti, siekiant keliais gabenamus konteinerius nukreipti pervežimui vidaus vandenimis ir padidinti pervežimą vidaus vandenimis (valstybės pagalba N 682/06 — Belgija).

      Rezoliucinė dalis

               1.

               Atmesti ieškinį kaip akivaizdžiai nepriimtiną.

               2.

               Nurodyti Deltalinqs ir SVZ, Havenondernemersvereniging Rotterdam padengti savo ir Komisijos bylinėjimosi išlaidas.

               3.

               Nurodyti Vlaams Gewest ir Waterwegen en Zeekanaal NV padengti savo patirtas bylinėjimosi išlaidas.

      (1)  OL C 64, 2008 3 8.


title: Byla C-407/15: 2015 m. liepos 27 d. Curtea de Apel Bacău (Rumunija) pateiktas prašymas priimti prejudicinį sprendimą byloje Ovidiu Rîpanu/Compania Națională „Loteria Română“ S.A.

text:
               6.6.2016

               LT

               Europos Sąjungos oficialusis leidinys

               C 200/5

         2015 m. liepos 27 d.Curtea de Apel Bacău (Rumunija) pateiktas prašymas priimti prejudicinį sprendimą byloje Ovidiu Rîpanu/Compania Națională „Loteria Română“ S.A.

   (Byla C-407/15)
   (2016/C 200/07)
   Proceso kalba: rumunų

      Prašymą priimti prejudicinį sprendimą pateikęs teismas

      Curtea de Apel Bacău

      Šalys pagrindinėje byloje

      Ieškovas: Ovidiu Rîpanu

      Atsakovė: Compania Națională Loteria Română S.A.

   2016 m. vasario 18 d. nutartimi Teisingumo Teismas (dešimtoji kolegija) nutarė, kad neturi kompetencijos atsakyti į pateiktą klausimą.


title: Byla F-142/11 DEP R: 2014 m. gruodžio 2 d. Tarnautojų teismo pirmosios kolegijos pirmininko nutartis byloje Erik Simpson/Taryba (Viešoji tarnyba — Procesas — Bylinėjimosi išlaidų nustatymas)

text:
               26.1.2015

               LT

               Europos Sąjungos oficialusis leidinys

               C 26/45

         2014 m. gruodžio 2 d. Tarnautojų teismo pirmosios kolegijos pirmininko nutartis byloje Erik Simpson/Taryba

   (Byla F-142/11 DEP R) (1)

   ((Viešoji tarnyba - Procesas - Bylinėjimosi išlaidų nustatymas))
   (2015/C 026/58)
   Proceso kalba: anglų

      Šalys

      Ieškovas: Erik Simpson (Briuselis, Belgija), atstovaujama advokato M. Velardo

      Atsakovė: Europos Sąjungos Taryba, atstovaujama M. Bauer ir A. F. Jensen

      Bylos dalykas

   Viešoji tarnyba – Prašymas panaikinti sprendimą nepaaukštinti ieškovo pareigų priskiriant lygiui AD9 po to, kai jis laimėjo konkursą EPSO/AD/113/07 „Čekų, estų, vengrų, lietuvių, latvių, maltiečių, lenkų, slovakų ir slovėnų kalbų vertimų skyrių vadovai (AD9)“ ir prašymas atlyginti žalą

      Rezoliucinė dalis

   Nustatyti, kad bylinėjimosi išlaidų suma, kurią Europos Sąjungos Taryba turi atlyginti E. Simpson, kaip atlygintinas išlaidas byloje F-142/11, yra 8  600 EUR, pridedant galimai mokėtiną pridėtinės vertės mokestį.

      (1)  OL C 65, 2012 3 30, p. 26.


title: Byla T-430/16: 2016 m. liepos 29 d. pareikštas ieškinys byloje Intercontinental Exchange Holdings/EUIPO (BRENT INDEX)

text:
               10.10.2016

               LT

               Europos Sąjungos oficialusis leidinys

               C 371/16

         2016 m. liepos 29 d. pareikštas ieškinys byloje Intercontinental Exchange Holdings/EUIPO (BRENT INDEX)

   (Byla T-430/16)
   (2016/C 371/18)
   Proceso kalba: anglų

      Šalys

      Ieškovė: Intercontinental Exchange Holdings, Inc. (Atlanta, Džordžija, Jungtinės Amerikos Valstijos), atstovaujama advokato P. Heusler

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: žodinis ES prekių ženklas „BRENT INDEX“ – Registracijos paraiška Nr. 14 284 947

      Ginčijamas sprendimas: 2016 m. birželio 2 d. EUIPO ketvirtosios apeliacinės tarybos sprendimas byloje R 8/2016-4

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b punkto ir 7 straipsnio 1 dalies c punkto pažeidimas.


title: Byla T-384/05  2005 m. spalio 19 d.  pareikštas ieškinys byloje  I.R.I.P.A. Abruzzo prieš Komisiją

text:
               24.12.2005

               LT

               Europos Sąjungos oficialusis leidinys

               C 330/23

         2005 m. spalio 19 d. pareikštas ieškinys byloje I.R.I.P.A. Abruzzo prieš Komisiją

   (Byla T-384/05)
   (2005/C 330/58)
   Proceso kalba: italų
   Šalys

      Ieškovas: Istituto Regionale per gli Interventi Promozionali in Agricoltura — I.R.I.P.A. Abruzzo (Peskara, Italija), atstovaujamas advokatų Gianluca Belotti, Nicola Pisani ir Emanuele Dell'Elce

      Atsakovė: Europos Bendrijų Komisija
   Ieškovo reikalavimai
   Ieškovas Pirmosios instancijos teismo prašo:

               —

               panaikinti 2005 m. rugpjūčio 9 d. Komisijos laiške nurodytą jos sprendimą ir su juo susijusį 2005 m. spalio 12 d. Komisijos laiške nurodytą jos sprendimą, bei įpareigoti Komisiją suteikti ieškovui nagrinėjamą paramą, remiantis tuo, kad jis atitinka visus kitus kriterijus;

               —

               priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Šis ieškinys pareikštas dėl 2005 m. rugpjūčio 9 d. Europos Bendrijų Komisijos sprendimo, kurį ieškovas gavo 2005 m. rugpjūčio 12 d., kuriuo jam buvo pranešta, kad pagal Reglamentą (EB) Nr. 814/2000 pateiktas jo finansinės paramos prašymas skiriant asignavimus 2005 metais nebuvo atrinktas dėl ieškovo tariamo finansinio nepajėgumo.
   Priešingai nei grįsdama atsisakymą patenkinti paramos prašymą teigia Komisija, ieškovas tvirtina, kad jo ir tame pačiame projekte dalyvaujančių jo partnerių finansinis pajėgumas yra daug didesnis, nei reikalaujama skelbime, net jei Komisijos nustatytas likvidumo kriterijus būtų aiškinamas griežtai.
   Be to, ieškovas teigia, kad šis likvidumo kriterijus, kaip jį aiškina Komisija, yra visiškai nelogiškas bei neproporcingas siekiamų tikslų atžvilgiu ir todėl paviršutiniškai apriboja galimų kandidatų skaičių. Šiuo atžvilgiu ieškovas tvirtina, kad finansinio pajėgumo reikalavimas yra visiškai patenkintas, kadangi jo likvidumas yra daug didesnis nei 100 proc. visos prašomos paramos (263 895, 50 eurų) ir kad per visus trejus finansinius metus, už kuriuos buvo patvirtinti ir baigti balansai bei metinės ataskaitos, ieškovo ir jo partnerių likvidumas yra daug didesnis už šią sumą.


title: Byla T-642/14: 2014 m. rugpjūčio 29 d. pareikštas ieškinys byloje JP Divver Holding Company/VRDT (EQUIPMENT FOR LIFE)

text:
               1.12.2014

               LT

               Europos Sąjungos oficialusis leidinys

               C 431/29

         2014 m. rugpjūčio 29 d. pareikštas ieškinys byloje JP Divver Holding Company/VRDT (EQUIPMENT FOR LIFE)

   (Byla T-642/14)
   (2014/C 431/51)
   Proceso kalba: anglų

      Šalys

      Ieškovė: JP Divver Holding Company Ltd (Niūris, Airija), atstovaujama advokatų A. Franke, E. Bertram

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Su procedūra VRDT susijusi informacija

      Prekių ženklas, dėl kurio kilo ginčas: tarptautinis prekių ženklas EQUIPMENT FOR LIFE, kurio registracija galioja Europos Sąjungoje

      Ginčijamas sprendimas: 2014 m. birželio 16 d. VRDT antrosios apeliacinės tarybos sprendimas byloje R 64/2014-2

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš VRDT bylinėjimosi išlaidas.

      Ieškinio pagrindas

               —

               Reglamento Nr. 207/2009 7 straipsnio 1 dalies b punkto pažeidimas.


title: Byla T-583/13: 2014 m. rugsėjo 3 d. Bendrojo Teismo nutartis byloje Shire Pharmaceutical Contracts/Komisija (Ieškinys dėl panaikinimo — Pediatrijoje vartojami vaistiniai preparatai — Reglamentas (EB) Nr. 1901/2006 — 37 straipsnis — Nepatentuotų retųjų vaistinių preparatų rinkos išimtinumo trukmės pratęsimas — Neskundžiamas aktas — Nepriimtinumas)

text:
               1.12.2014

               LT

               Europos Sąjungos oficialusis leidinys

               C 431/23

         2014 m. rugsėjo 3 d. Bendrojo Teismo nutartis byloje Shire Pharmaceutical Contracts/Komisija

   (Byla T-583/13) (1)

   ((Ieškinys dėl panaikinimo - Pediatrijoje vartojami vaistiniai preparatai - Reglamentas (EB) Nr. 1901/2006 - 37 straipsnis - Nepatentuotų retųjų vaistinių preparatų rinkos išimtinumo trukmės pratęsimas - Neskundžiamas aktas - Nepriimtinumas))
   (2014/C 431/39)
   Proceso kalba: anglų

      Šalys

      Ieškovė: Shire Pharmaceutical Contracts Ltd (Hampšyras, Jungtinė Karalystė), atstovaujama baristerio K. Bacon, solisitorių M. Utges Manley ir M. Vickers

      Atsakovė: Europos Komisija, atstovaujama A. Sipos ir V. Walsh

      Dalykas

   Prašymas panaikinti sprendimą, išdėstytą Komisijos 2013 m. rugsėjo 2 d. ieškovei išsiųstame rašte, vėliau patvirtintą 2013 m. spalio 18 d. raštu, dėl vaistinio preparato Xagrid atitikties reikalavimams dėl atlygio, numatyto 2006 m. gruodžio 12 d. Europos Parlamento ir Tarybos reglamento (EB) Nr. 1901/2006 dėl pediatrijoje vartojamų vaistinių preparatų, iš dalies keičiančio Reglamentą (EEB) Nr. 1768/92, Direktyvą 2001/20/EB, Direktyvą 2001/83/EB ir Reglamentą (EB) Nr. 726/2004 (OL L 378, p. 1), 37 straipsnyje, taikymo.

      Rezoliucinė dalis

               1.

               Atmesti ieškinį kaip nepriimtiną.

               2.

               Priteisti iš Shire Pharmaceutical Contracts Ltd bylinėjimosi išlaidas.

      (1)  OL C 377, 2013 12 21.


title: Byla C-302/15: 2016 m. kovo 9 d. Teisingumo Teismo pirmininko nutartis byloje (Juzgado Contencioso-Administrativo n° 1 de Tarragona (Ispanija) prašymas priimti prejudicinį sprendimą) Correos y Telégrafos SA/Ayuntamiento de Vila Seca

text:
               6.6.2016

               LT

               Europos Sąjungos oficialusis leidinys

               C 200/15

         2016 m. kovo 9 d. Teisingumo Teismo pirmininko nutartis byloje (Juzgado Contencioso-Administrativo no 1 de Tarragona (Ispanija) prašymas priimti prejudicinį sprendimą) Correos y Telégrafos SA/Ayuntamiento de Vila Seca

   (Byla C-302/15) (1)

   (2016/C 200/22)
   Proceso kalba: ispanų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 294, 2015 9 7.


title: Byla T-568/17: 2017 m. rugpjūčio 18 d. pareikštas ieškinys byloje Korea National Insurance Corporation/Taryba ir Komisija

text:
               9.10.2017

               LT

               Europos Sąjungos oficialusis leidinys

               C 338/19

         2017 m. rugpjūčio 18 d. pareikštas ieškinys byloje Korea National Insurance Corporation/Taryba ir Komisija

   (Byla T-568/17)
   (2017/C 338/22)
   Proceso kalba: anglų

      Šalys

      Ieškovė: Korea National Insurance Corporation (Pchenjanas, Korėjos Liaudies Demokratinė Respublika), atstovaujama QC M. Lester ir S. Midwinter bei solisitorių T. Brentnall ir A. Stevenson

      Atsakovės: Europos Sąjungos Taryba ir Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2017 m. birželio 12 d. Komisijos įgyvendinimo reglamentą (ES) 2017/993, kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai (OL L 149, 2017, p. 67), 2017 m. birželio 12 d. Tarybos sprendimą (BUSP) 2017/994, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai (OL L 149, 2017, p. 75), 2017 m. rugpjūčio 10 d. Tarybos įgyvendinimo sprendimą (BUSP) 2017/1459, kuriuo įgyvendinamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai (OL L 208, 2017, p. 38), ir 2017 m. rugpjūčio 10 d. Komisijos įgyvendinimo reglamentą (ES) 2017/1457, kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai (OL L 208, 2017, p. 33), kiek šiais aktais ieškovė įtraukta į subjektų, kuriems taikomos ribojamosios priemonės, sąrašą,

               —

               priteisti iš atsakovių bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi septyniais pagrindais.

               1.

               Pirmasis ieškinio pagrindas, grindžiamas tuo, kad atsakovės nepateikė tinkamų ar pakankamų motyvų dėl ieškovės įtraukimo į sąrašą.

               2.

               Antrasis ieškinio pagrindas, grindžiamas tuo, jog atsakovės padarė akivaizdžią klaidą, kai nusprendė, kad ieškovės atveju tenkinami kai kurie įtraukimo į ginčijamuose aktuose pateiktą sąrašą kriterijai; nėra faktinio pagrindo ją įtraukti į sąrašą.

               3.

               Trečiasis ieškinio pagrindas, grindžiamas tuo, kad atsakovės nepateikė ieškovei įrodymų, tariamai pagrindžiančių jų sprendimą pakartotinai įtraukti ieškovę į sąrašą prieš ją įtraukiant į sąrašą arba pagrindžiančių ES atliktą JT įtraukimo į sąrašą įgyvendinimą, ir taip buvo pažeista ieškovės teisė į gynybą ir teisė į veiksmingą teisminę apsaugą.

               4.

               Ketvirtasis ieškinio pagrindas, grindžiamas tuo, kad atsakovės neįvykdė savo pareigų, kai nusprendė įtraukti ieškovę į sąrašą po to, kai tai padarė JT.

               5.

               Penktasis ieškinio pagrindas, grindžiamas tuo, kad atsakovės piktnaudžiavo įgaliojimais, kai siekė, kad būtų pripažinta negaliojančia ieškovės teisė į veiksmingą teisinę gynybą dėl jos įtraukimo į sąrašą pagal SESV 230 straipsnį, ir taip nepaisyti šios teisės, ir (arba) jos pažeidė ieškovės teisę į vienodą požiūrį.

               6.

               Šeštasis ieškinio pagrindas, grindžiamas tuo, kad atsakovės pažeidė duomenų apsaugos teisės aktus.

               7.

               Septintasis ieškinio pagrindas, grindžiamas tuo, kad atsakovės nepateisinamai ir neproporcingai pažeidė ieškovės pagrindines teises, įskaitant teisę į jos nuosavybės, verslo ir reputacijos apsaugą.


title: Byla T-590/11: 2011 m. lapkričio 14 d. pareikštas ieškinys byloje S & S Szlegiel Szlegiel i Wiśniewski prieš VRDT — Scotch & Soda (SODA)

text:
               28.1.2012

               LT

               Europos Sąjungos oficialusis leidinys

               C 25/61

      2011 m. lapkričio 14 d. pareikštas ieškinys byloje S & S Szlegiel Szlegiel i Wiśniewski prieš VRDT — Scotch & Soda (SODA)

      (Byla T-590/11)
      (2012/C 25/117)
      Kalba, kuria surašytas ieškinys: anglų

         Šalys

         Ieškovė: S & S Piotr Szlegiel Jacek Szlegiel i Robert Wiśniewski sp. j. (Gožuvas, Lenkijos Respublika), atstovaujama adwokat R. Sikorski

         Atsakovė: Vidaus rinkos derinimo tarnyba (prekių ženklams ir pramoniniam dizainui)

         Kita procedūros Apeliacinėje taryboje šalis: Scotch & Soda BV (Hofdorpas, Nyderlandai)

         Reikalavimai

                  —

                  Panaikinti 2011 m. rugpjūčio 25 d. Vidaus rinkos derinimo tarnybos (prekių ženklams ir pramoniniam dizainui) antros apeliacinės tarybos sprendimą byloje R 1570/2010-2;

                  —

                  Atmesti visą protestą Nr. B1438250;

                  —

                  Nurodyti atsakovei įregistruoti prašomą įregistruoti prekių ženklą ir

                  —

                  Nurodyti atsakovei padengti bylinėjimosi išlaidas.

         Ieškinio pagrindai ir pagrindiniai argumentai

         Bendrijos prekių ženklo paraišką pateikęs asmuo: ieškovė

         Prašomas įregistruoti Bendrijos prekių ženklas: žodinis prekių ženklas „SODA“ 25 klasės prekėms — Bendrijos prekių ženklo paraišką Nr. 6970875

         Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis

         Prekių ženklas ar žymuo, kuriuo remiamasi: žodinio prekių ženklo „SCOTCH & SODA“ 25 klasės prekėms Bendrijos prekių ženklo registracija Nr. 3593498

         Protestų skyriaus sprendimas: atmesti visą Bendrijos prekių ženklo paraišką

         Apeliacinės tarybos sprendimas: atmesti apeliaciją

         Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba: a) neįvertino, kad prekių ženklai yra pakankamai skirtingi vizualiai, fonetiškai ir konceptualiai, ypač kiek tai susiję su konceptualiomis prekių ženklų reikšmėmis; b) neįvertino ginčijamų ženklų pagrindinių elementų aprašymo ir analizės ir c) tinkamai neatsižvelgė į atitinkamų prekių vidutinių vartotojų dėmesio lygį.


title: Byla T-380/12: 2012 m. rugpjūčio 22 d. pareikštas ieškinys byloje Demon International prieš VRDT — Big Line Sas di Graziani Lorenzo (DEMON)

text:
               27.10.2012

               LT

               Europos Sąjungos oficialusis leidinys

               C 331/28

      2012 m. rugpjūčio 22 d. pareikštas ieškinys byloje Demon International prieš VRDT — Big Line Sas di Graziani Lorenzo (DEMON)

      (Byla T-380/12)
      (2012/C 331/53)
      Kalba, kuria surašytas ieškinys: vokiečių

         Šalys

         Ieškovė: Demon International, LC (Oremas, Jungtinės Amerikos Valstijos), atstovaujama advokato T. Krüger

         Atsakovė: Vidaus rinkos derinimo tarnyba (prekių ženklams ir pramoniniam dizainui)

         Kita procedūros Apeliacinėje taryboje šalis: Big Line Sas di Graziani Lorenzo (Tjenė (VI), Italija)

         Reikalavimai

      Ieškovė Bendrojo Teismo prašo:

                  —

                  panaikinti 2012 m. birželio 20 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1845/2011-4;

                  —

                  priteisti iš Vidaus rinkos derinimo tarnybos (prekių ženklams ir pramoniniam dizainui) bylinėjimosi išlaidas, susijusias su ieškiniu ir apeliacine procedūra byloje R 1845/2011-4.

         Ieškinio pagrindai ir pagrindiniai argumentai

         Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: vaizdinis prekių ženklas, turintis žodinį elementą „Demon“ 9 klasės prekėms — Bendrijos prekių ženklo paraiška Nr. 6 375 398

         Bendrijos prekių ženklo savininkė: Big Line Sas di Graziani Lorenzo

         Šalis, prašanti pripažinti Bendrijos prekių ženklo registraciją negaliojančia: ieškovė

         Prašymo pripažinti registraciją negaliojančia motyvai: žodinis tarptautinis prekių ženklas DEMON 28 klasės prekėms

         Anuliavimo skyriaus sprendimas: iš dalies patenkinti prašymą pripažinti registraciją negaliojančia

         Apeliacinės tarybos sprendimas: patenkinti apeliacinį skundą ir atmesti prašymą pripažinti registraciją negaliojančia

         Ieškinio pagrindai:

                  —

                  Reglamento Nr. 207/2009 53 straipsnio 1 dalies a punkto pažeidimas;

                  —

                  Reglamento Nr. 207/2009 8 straipsnio 1 dalies b punkto pažeidimas.


title: Byla T-27/10: 2010 m. sausio 27 d. pareikštas ieškinys byloje AC-Treuhand prieš Komisiją

text:
               17.4.2010

               LT

               Europos Sąjungos oficialusis leidinys

               C 100/45

         2010 m. sausio 27 d. pareikštas ieškinys byloje AC-Treuhand prieš Komisiją

   (Byla T-27/10)
   2010/C 100/70
   Proceso kalba: vokiečių

      Šalys

      Ieškovė: AC-Treuhand AG (Ciurichas, Šveicarija), atstovaujama advokatų C. Steinle ir I. Hermeneit

      Atsakovė: Europos Komisija

      Ieškovės reikalavimai

               —

               Panaikinti 2009 m. lapkričio 11 d. Sprendimą C(2009) 8682 galutinis (byla COMP/38589 — Šilumos stabilizatoriai) tiek, kiek jis susijęs su ieškove.

               —

               Nepatenkinus pirmiau nurodyto reikalavimo, sumažinti ieškovei minėto sprendimo 2 straipsnio 17 ir 38 punktais paskirtas baudas.

               —

               Priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Ieškovė ginčija 2009 m. lapkričio 11 d. Komisijos sprendimą C(2009) 8682 galutinis byloje COMP/38589 — Šilumos stabilizatoriai. Ginčijamu sprendimu ieškovei ir kitoms įmonėms buvo skirtos baudos už EB 81 straipsnio ir — nuo 1994 m. sausio 1 d. — už EEE susitarimo 53 straipsnio pažeidimą. Komisijos manymu, ieškovė dalyvavo keliuose susitarimuose ir (arba) suderintuose veiksmuose alavinių stabilizatorių ir epoksidinto sojos aliejaus bei esterių srityje Europos ekonominėje erdvėje, pasireiškusiuose kainų nustatymu, rinkos pasidalijimu nustatant tiekimo kvotas, pasidalijimu klientais ir jų priskyrimu, taip pat keitimusi jautria komercine informacija, visų pirma apie klientus, gamybos ir tiekimo kiekius.
   Grįsdama ieškinį ieškovė nurodo devynis ieškinio pagrindus.
   Pirmiausia ieškovė teigia, kad Komisija nepagrįstai mano, jog alavinių stabilizatorių kartelis egzistavo iki 2000 m. kovo 21 d., o epoksidinto sojos aliejaus ir esterių kartelis — iki 2000 m. rugsėjo 26 dienos. Šiuo atžvilgiu ieškovė nurodo, kad su karteliu susijusi veikla pasibaigė dar 1999 m. viduryje.
   Kaip antrą ieškinio pagrindą ieškovė nurodo, kad Komisijos teisei skirti baudą buvo suėjęs senaties terminas. Ji tvirtina, kad absoliutus 10 metų senaties terminas pasibaigė 1999 m. viduryje. Be to, senaties terminas nagrinėjant sujungtas bylas Akzo Nobel Chemicals ir Akcros Chemicals prieš Komisiją (T-125/03 ir T-253/03) nebuvo sustabdytas.
   Trečia, nurodomas EB 81 straipsnio ir teisėtumo principo pažeidimas, nes ieškovė, būdama konsultacinė įmonė, negali būti baudžiama pagal EB 81 straipsnį. Šiuo atžvilgiu ieškovė teigia, kad šio straipsnio tekstas neapima jos elgesio ir kad tokio aiškinimo veikos padarymo metu bet kuriuo atveju nebuvo galima numatyti.
   Be to, ketvirtu, penktu ir šeštu ieškinio pagrindais ieškovė nurodo Komisijos klaidą apskaičiuojant baudą. Konkrečiai teigiama, kad buvo galima ieškovei skirti tik simbolinę baudą, nes aiškinimo, kad EB 81 straipsnis taikomas ir konsultacinėms įmonėms, veikos padarymo metu nebuvo galima numatyti. Taip pat pažeistos Baudų apskaičiavimo gairės (1), nes bauda turėjo būti nustatyta atsižvelgiant ne į bendras pajamas, o į ieškovės už suteiktas paslaugas gautą honorarą. Be to, kadangi buvo padarytas tik vienas pažeidimas, Komisija pažeidė Reglamento (EB) Nr. 1/2003 (2) 23 straipsnio 2 dalies antrame sakinyje įtvirtintą 10 % ribą. Šiuo atžvilgiu ieškovė taip pat nurodo, kad skirtos baudos kelią grėsmę išlikimui ir yra nesuderinamos su šios viršutinės ribos prasme bei tikslu.
   Paskutiniuose trijuose ieškinio pagrinduose ieškovė nurodo procedūrinius pažeidimus. Teigiama, kad pažeistas protingos proceso trukmės principas (septintas ieškinio pagrindas), ieškovei buvo pavėluotai pranešta apie prieš ją vykdomą tyrimo procedūrą (aštuntas ieškinio pagrindas) ir ieškovei nebuvo tinkamai pranešta apie ginčijamą sprendimą (devintas ieškinio pagrindas).

      (1)  Pagal Reglamento (EB) Nr. 1/2003 23 straipsnio 2 dalies a punktą skirtų baudų apskaičiavimo gairės (OL C 210, 2006, p. 2).

      (2)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, p. 1; 2004 m. specialusis leidimas lietuvių k., 8 sk., 2 t., p. 205).


               20.12.2008

               LT

               Europos Sąjungos oficialusis leidinys

               C 327/1

         (2008/C 327/01)
   Paskutinis Teisingumo Teismo Europos Sąjungos oficialiajame leidinyje skelbiamas leidinys

         OL C 313, 2008 12 6

   Skelbti leidiniai:

      OL C 301, 2008 11 22

      OL C 285, 2008 11 8

      OL C 272, 2008 10 25

      OL C 260, 2008 10 11

      OL C 247, 2008 9 27

      OL C 236, 2008 9 13

   Šiuos tekstus galite rasti adresu:

               EUR-Lex: http://eur-lex.europa.eu


title: 2005 m. birželio 7 d. Pirmosios Instancijos Teismo sprendimas (penktoji kolegija), Byloje T-303/03 Lidl Stiftung prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Bendrijos prekių ženklas — Protesto procedūra — Paraiška žodiniam prekių ženklui Salvita — Ankstesnis nacionalinis prekių ženklas SOLEVITA — Ankstesnio nacionalinio prekių ženklo naudojimo įrodymas — Protesto atmetimas)

text:
               6.8.2005

               LT

               Europos Sąjungos oficialusis leidinys

               C 193/25

      PIRMOSIOS INSTANCIJOS TEISMO SPRENDIMAS

   (penktoji kolegija)
   2005 m. birželio 7 d.
   Byloje T-303/03 Lidl Stiftung prieš Vidaus rinkos derinimo tarnybą (prekių ženklams ir pramoniniam dizainui) (VRDT) (1)

   (Bendrijos prekių ženklas - Protesto procedūra - Paraiška žodiniam prekių ženklui Salvita - Ankstesnis nacionalinis prekių ženklas SOLEVITA - Ankstesnio nacionalinio prekių ženklo naudojimo įrodymas - Protesto atmetimas)
   (2005/C 193/41)
   Proceso kalba: vokiečių
   Byloje T-303/03 Lidl Stiftung, įsteigta Neckarsulm (Vokietija), atstovaujama advokato P. Groß, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą U. Pfleghar ir G. Schneider, dalyvaujant kitai VRDT apeliacinėje taryboje vykusios procedūros šaliai, įstojusiai į bylą Pirmosios instancijos teisme, REWE-Zentral AG, įsteigtai Kelne (Vokietija), pradžioje atstovaujamai advokato M. Kinkeldey, vėliau advokatų M. Kinkeldey ir C. Schmitt, dėl ieškinio dėl 2003 m. birželio 30 d. VRDT pirmosios apeliacinės tarybos sprendimo (byla R 408/2002 1), susijusio su nacionalinio prekių ženklo SOLEVITA savininko protestu dėl žodinio Bendrijos prekių ženklo Salvita įregistravimo, Pirmosios instancijos teismas (penktoji kolegija), kurį sudaro kolegijos pirmininkas M. Vilaras ir teisėjai F. Dehousse ir D. Šváby; sekretorius H. Jung, 2005 m. birželio 7 d. priėmė sprendimą, kurio rezoliucinėje dalyje nurodyta:

               1.

               Atmesti ieškinį.

               2.

               Priteisti iš ieškovės bylinėjimosi išlaidas.

      (1)  OL C 275, 2003 11 15.


title: Byla T-244/09: 2010 m. spalio 7 d. Bendrojo Teismo sprendimas byloje Accenture Global Services prieš VRDT — Silver Creek Properties (Bendrijos prekių ženklas — Protesto procedūra — Bendrijos vaizdinio prekių ženklo acsensa paraiška — Ankstesni žodiniai ir vaizdiniai Bendrijos ir nacionaliniai prekių ženklai ACCENTURE ir accenture — Atmetimo pagrindas — Supainiojimo pavojaus nebuvimas — Žymenų panašumo nebuvimas — Reglamento (EB) Nr. 40/94 8 straipsnio 1 dalies b punktas (po pakeitimo — Reglamento (EB) Nr. 207/2009 8 straipsnio 1 dalies b punktas) — Pareiga motyvuoti — Reglamento Nr. 40/94 73 straipsnis (po pakeitimo — Reglamento Nr. 207/2009 75 straipsnis))

text:
               20.11.2010

               LT

               Europos Sąjungos oficialusis leidinys

               C 317/30

         2010 m. spalio 7 d. Bendrojo Teismo sprendimas byloje Accenture Global Services prieš VRDT — Silver Creek Properties

   (Byla T-244/09) (1)

   (Bendrijos prekių ženklas - Protesto procedūra - Bendrijos vaizdinio prekių ženklo acsensa paraiška - Ankstesni žodiniai ir vaizdiniai Bendrijos ir nacionaliniai prekių ženklai ACCENTURE ir accenture - Atmetimo pagrindas - Supainiojimo pavojaus nebuvimas - Žymenų panašumo nebuvimas - Reglamento (EB) Nr. 40/94 8 straipsnio 1 dalies b punktas (po pakeitimo — Reglamento (EB) Nr. 207/2009 8 straipsnio 1 dalies b punktas) - Pareiga motyvuoti - Reglamento Nr. 40/94 73 straipsnis (po pakeitimo — Reglamento Nr. 207/2009 75 straipsnis))
   2010/C 317/55
   Proceso kalba: anglų

      Šalys

      Ieškovė: Accenture Global Services GmbH (Schaffhausen, Šveicarija), atstovaujama advokato R. Niebel

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama O. Mondéjar Ortuño

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Silver Creek Properties SA (Panama, Panama)

      Dalykas

   Ieškinys dėl 2009 m. kovo 20 d. VRDT antrosios apeliacinės tarybos sprendimo (byla R 802/2008-2), susijusio su protesto procedūra tarp Accenture Global Services GmbH ir Silver Creek Properties SA

      Rezoliucinė dalis

               1.

               Atmesti ieškinį.

               2.

               Priteisti iš Accenture Global Services GmbH bylinėjimosi išlaidas.

      (1)  OL C 193, 2009 8 15.


title: Byla T-744/15: 2015 m. gruodžio 21 d. pareikštas ieškinys byloje Puro/VRDT (smartline)

text:
               29.2.2016

               LT

               Europos Sąjungos oficialusis leidinys

               C 78/23

         2015 m. gruodžio 21 d. pareikštas ieškinys byloje Puro/VRDT (smartline)

   (Byla T-744/15)
   (2016/C 078/34)
   Proceso kalba: italų

      Šalys

      Ieškovė: Puro Italian Style SpA (Modena, Italija), atstovaujama advokato F. Terrano

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Su procedūra VRDT susijusi informacija

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinis elementas „smartline“ – Registracijos paraiška Nr. 12 574 802

      Ginčijamas sprendimas: 2015 m. spalio 7 d. VRDT pirmosios apeliacinės tarybos sprendimas byloje R 2258/2014-1

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b punkto neteisingas taikymas.


title: Byla T-600/11: 2014 m. sausio 28 d. Bendrojo Teismo sprendimas byloje Schuhhaus Dielmann prieš VRDT — Carrera (Carrera panamericana) (Bendrijos prekių ženklas — Protesto procedūra — Tarptautinė registracija, nurodant Europos bendriją, Carrera panamericana — Ankstesnis vaizdinis Bendrijos prekių ženklas CARRERA — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas — Pareiga motyvuoti — Reglamento Nr. 207/2009 75 straipsnis)

text:
               8.3.2014

               LT

               Europos Sąjungos oficialusis leidinys

               C 71/17

      2014 m. sausio 28 d. Bendrojo Teismo sprendimas byloje Schuhhaus Dielmann prieš VRDT — Carrera (Carrera panamericana)

      (Byla T-600/11) (1)

      (Bendrijos prekių ženklas - Protesto procedūra - Tarptautinė registracija, nurodant Europos bendriją, Carrera panamericana - Ankstesnis vaizdinis Bendrijos prekių ženklas CARRERA - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas - Pareiga motyvuoti - Reglamento Nr. 207/2009 75 straipsnis)
      (2014/C 71/29)
      Proceso kalba: anglų

         Šalys

         Ieškovė: Schuhhaus Dielmann GmbH & Co. KG (Darmštatas, Vokietija), atstovaujama advokato W. Göpfert

         Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Bullock

         Kita procedūros VRDT Apeliacinėje taryboje šalis, įstojusi į bylą Bendrajame Teisme: Carrera SpA (Kaldjeras, Italija)

         Dalykas

      Ieškinys dėl 2011 m. rugsėjo 15 d. VRDT pirmosios apeliacinės tarybos sprendimo (byla R 1989/2010-1), susijusio su protesto procedūra tarp Carrera SpA ir Schuhhaus Dielmann GmbH & Co. KG.

         Rezoliucinė dalis

                  1.

                  Atmesti ieškinį.

                  2.

                  Priteisti iš Schuhhaus Dielmann GmbH & Co. KG bylinėjimosi išlaidas.

         (1)  OL C 32, 2012 2 4.


title: Sujungtos bylos C-410/08 — C-412/08: 2009 m. gruodžio 17 d. Teisingumo Teismo (penktoji kolegija) sprendimas byloje ( Finanzgericht Baden-Württemberg (Vokietija) prašymas priimti prejudicinį sprendimą) Swiss Caps AG prieš Hauptzollamt Singen (Bendrasis muitų tarifas — Kombinuotoji nomenklatūra — Tarifinis klasifikavimas — 1515, 1517, 2106 ir 3004 pozicijos — Želatinos kapsulės — Žuvies taukai, kviečių gemalo ir juodgrūdės aliejai — Pakavimo medžiagos arba pakavimo talpyklos sąvoka)

text:
               27.2.2010

               LT

               Europos Sąjungos oficialusis leidinys

               C 51/9

         2009 m. gruodžio 17 d. Teisingumo Teismo (penktoji kolegija) sprendimas byloje (Finanzgericht Baden-Württemberg (Vokietija) prašymas priimti prejudicinį sprendimą) Swiss Caps AG prieš Hauptzollamt Singen

   (Sujungtos bylos C-410/08 — C-412/08) (1)

   (Bendrasis muitų tarifas - Kombinuotoji nomenklatūra - Tarifinis klasifikavimas - 1515, 1517, 2106 ir 3004 pozicijos - Želatinos kapsulės - Žuvies taukai, kviečių gemalo ir juodgrūdės aliejai - „Pakavimo medžiagos arba pakavimo talpyklos“ sąvoka)
   2010/C 51/14
   Proceso kalba: vokiečių

      Prašymą priimti prejudicinį sprendimą pateikęs teismas

      Finanzgericht Baden-Württemberg

      Šalys pagrindinėje byloje

      Ieškovė: Swiss Caps AG

      Atsakovė: Hauptzollamt Singen

      Dalykas

   Prašymas priimti prejudicinį sprendimą — Finanzgericht Baden-Württemberg — 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, p. 1; 2004 m. specialusis leidimas lietuvių k., 2 sk., 2 t., p. 382) I priedo aiškinimas — 1517 pozicija (Margarinas; gyvūninių arba augalinių riebalų ir aliejaus bei įvairių šiame skirsnyje klasifikuojamų riebalų arba aliejaus frakcijų valgomieji mišiniai arba preparatai, išskyrus valgomuosius riebalus, aliejų arba jų frakcijas, klasifikuojamus 1516 pozicijoje) ir 2106 pozicija (Maisto produktai, nenurodyti kitoje vietoje) — I priedo pirmos dalies I skyriaus A poskyrio 5 pastraipos b punktas — Žuvų taukų su pridėtu vitaminu E preparato, esančio iš želatinos, glicerino ir vandens sudarytose kapsulėse, tarifinis klasifikavimas — Pakavimo medžiagos arba pakavimo talpyklos sąvoka

      Rezoliucinė dalis

   1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo su pakeitimais, padarytais 2000 m. spalio 13 d. Komisijos reglamentu (EB) Nr. 2388/2000, I priede pateikiama Kombinuotoji nomenklatūra turi būti aiškinama taip, kad:

               —

               kapsulių, kuriose yra 600 mg koncentruotų šalto spaudimo žuvų taukų ir 22,8 mg koncentruoto vitamino E, o jų apvalkalas sudarytas iš 212,8 mg želatinos, 77,7 mg glicerino ir 159,6 mg išvalyto vandens, pavidalo maisto papildo funkciją atliekantys maisto produktai,

               —

               kapsulių, kuriose yra 580 mg kviečių gemalų aliejaus, o jų apvalkalas sudarytas iš 250 mg krakmolo granulato, pavidalo maisto papildo funkciją atliekantys maisto produktai,

               —

               kapsulių, kuriose yra 500 mg šaltai spausto juodgrūdžių aliejaus, 38,7 mg sojos aliejaus, 18,8 mg vitamino E, 16 mg koncentruoto sviesto, 10 mg lecitino, 8,2 mg vaško, 8 mg kalcio pantotenato, 0,2 mg folio rūgšties ir 0,11 mg biotino, o jų apvalkalas sudarytas iš 313,97 mg želatinos sultinio (47,3 % želatinos,17,2 % glicerino, 35,5 % vandens), 4,3mg pastos (50 % titano dioksido ir 50 % glicerino) ir 1,73 mg kitokios pastos (25 % chinolino geltonojo dažiklio ir 75 % glicerino), pavidalo maisto papildo funkciją atliekantys maisto produktai

         klasifikuotini Kombinuotosios nomenklatūros 2106 pozicijoje.

      (1)  OL C 313, 2008 12 6.

      OL C 327, 2008 12 20.


title: Byla T-355/08 P 2008 m. rugpjūčio 26 d. Chantal De Fays pateiktas apeliacinis skundas dėl 2008 m. birželio 17 d. Tarnautojų teismo sprendimo byloje F-97/07 De Fays prieš Komisiją

text:
               8.11.2008

               LT

               Europos Sąjungos oficialusis leidinys

               C 285/48

         2008 m. rugpjūčio 26 d. Chantal De Fays pateiktas apeliacinis skundas dėl 2008 m. birželio 17 d. Tarnautojų teismo sprendimo byloje F-97/07 De Fays prieš Komisiją

   (Byla T-355/08 P)
   (2008/C 285/87)
   Proceso kalba: prancūzų
   Šalys

      Apeliantė: Chantal De Fays (Bereldanžas, Liuksemburgas), atstovaujama advokato F. Moyse

      Kita proceso šalis: Europos Bendrijų Komisija
   Apeliantės reikalavimai

               —

               Pripažinti šį apeliacinį skundą priimtinu;

               —

               Panaikinti skundžiamą sprendimą;

               —

               Patenkinti apeliantės Tarnautojų teisme pateiktus reikalavimus dėl panaikinimo;

               —

               Priteisti iš Komisijos bylinėjimosi abiejose instancijose išlaidas.

         Apeliacinio skundo pagrindai ir pagrindiniai argumentai
   Šiuo apeliaciniu skundu apeliantė prašo panaikinti 2008 m. birželio 17 d. Tarnautojų teismo sprendimą byloje F-97/07, kuriuo buvo atmestas jos ieškinys, pareikštas dėl 2006 m. lapkričio 21 d. Paskyrimų tarnybos sprendimo, taikančio PTN 60 straipsnį.
   Grįsdama apeliacinį skundą apeliantė nurodo du pagrindus.
   Pirma, ji mano, kad Tarnautojų teismas padarė teisinę klaidą, nustatydamas 2006 m. lapkričio 21 d. Sprendimo, kuriuo administracija pripažino neteisėtu ieškovės nebuvimą darbe nuo 2006 m. spalio 19 d. ir nusprendė nemokėti jai atlyginimo už visą laikotarpį, kurio neapėmė kasmetinės atostogos, laikiną poveikį. Iš esmės apeliantė teigia, jog Tarnautojų teismas manė, kad ginčijamo sprendimo poveikis apribojamas laikotarpiu nuo 2006 m. spalio 19 d. iki 2006 m. gruodžio 13 d., t. y. iki dienos, kurią administracija gavo medicininę pažymą, pateisinančią apeliantės nebuvimą darbe, nors iš tiesų šis poveikis pasireiškia iki šiol. Ši teisinė klaida atsirado dėl faktinių aplinkybių, kurios, apeliantės nuomone, buvo netiksliai pateiktos bylos medžiagoje, klaidingo teisinio vertinimo.
   Antra, apeliantė tvirtina, jog aplinkybė, kad Tarnautojų teismas pagrindė apeliantei mokėtino atlyginimo pervedimo sustabdymą implicitiniu sprendimu yra teisinė klaida, apimanti PTN 25 straipsnio antrosios pastraipos, 59 straipsnio pirmos dalies ir 60 straipsnio bei Komisijos vidinių nuostatų dėl Paskyrimų tarnybai suteiktų galių ir teisės į gynybą vykdymo, pažeidimą.


title: Byla C-103/13: 2013 m. kovo 4 d. Administrativen sad Sofia grad (Bulgarija) pateiktas prašymas priimti prejudicinį sprendimą byloje Snezhana Somova prieš Glaven director na Stolichno upravlenie „Sotsialno osiguryavane“

text:
               4.5.2013

               LT

               Europos Sąjungos oficialusis leidinys

               C 129/10

         2013 m. kovo 4 d.Administrativen sad Sofia grad (Bulgarija) pateiktas prašymas priimti prejudicinį sprendimą byloje Snezhana Somova prieš Glaven director na Stolichno upravlenie „Sotsialno osiguryavane“

   (Byla C-103/13)
   2013/C 129/18
   Proceso kalba: bulgarų

      Prašymą priimti prejudicinį sprendimą pateikęs teismas

      Administrativen sad Sofia grad

      Šalys pagrindinėje byloje

      Pareiškėja: Snezhana Somova

      Atsakovas: Glaven director na Stolichno upravlenie „Sotsialno osiguryavane“

      Prejudiciniai klausimai

               1.

               Ar pagrindinės bylos aplinkybėmis SESV 48 straipsnio pirmą pastraipą ir 49 straipsnio pirmą ir antrą pastraipas reikia aiškinti taip, kad jomis nedraudžiama valstybės narės nacionalinės teisės nuostata, kaip antai pagrindinėje byloje nagrinėjama Kodeks na sotsialno osiguryavane (Socialinio draudimo kodeksas) 94 straipsnio 1 dalis dėl reikalavimo nutraukti socialinį draudimą kaip pagrindo skirti senatvės pensiją valstybės narės piliečiui, kuris pareiškimo pensijai gauti padavimo momentu savarankiškai dirba kitoje valstybėje narėje ir jam taikomas 1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (1)?

               2.

               Ar Reglamento Nr. 1408/71 94 straipsnio 2 dalį reikia aiškinti taip, kad kartu su SESV 48 straipsnio pirmos pastraipos a punktu ja leidžiama nukrypti nuo taisyklės dėl draudimo laikotarpių sumavimo, kai draudimo laikotarpiai įgyti kitoje valstybėje narėje iki datos, kai reglamentas pradėtas taikyti valstybėje narėje, kurioje pateiktas prašymas skirti pensiją, ir kad minėta nuostata apdraustajam asmeniui suteikiama teisė rinktis, ar prašyti sumuoti šiuos laikotarpius, ir vertinti sumavimo būtinumą, jei pagal valstybės narės, kurioje paduotas prašymas dėl pensijos, teisę įgyto stažo neužtenka teisei į pensiją įgyti, o būtiną stažą galima įgyti tik sumokėjus draudimo įmokas?
               Ar šiomis aplinkybėmis SESV 48 straipsnio pirmos pastraipos a punktu leidžiama po Reglamento Nr. 1408/71 taikymo pradžios apdraustojo asmens nuožiūra atsisakyti taikyti jo 46 straipsnio 2 dalį dėl draudimo laikotarpių sumavimo, kai apdraustasis asmuo prašyme dėl pensijos nenurodo kitoje valstybėje narėje įgytų draudimo laikotarpių?

               3.

               Ar Reglamento Nr. 1408/71 12 straipsnio 1 dalį reikia aiškinti taip, kad ja draudžiama pripažinti draudimo stažą remiantis draudimo įmokų mokėjimu, kaip numatyta Bulgarijos socialinio draudimo kodekso (pereinamojo laikotarpio ir baigiamųjų nuostatų) 9 straipsnio 3 dalyje, kai, kaip pagrindinės bylos aplinkybėmis, taip pripažįstamas draudimo stažas sutampa su pagal kitos valstybės narės teisę įgytais draudimo laikotarpiais?

               4.

               Ar Reglamento Nr. 1408/71 12 straipsnio 2 dalį reikia aiškinti kaip leidžiančią valstybei narei nutraukti mokėjimus ir išieškoti visas pagal jos nacionalinę teisę jos piliečiui išmokėtas senatvės pensijos sumas, jei reglamente įtvirtinti reikalavimai įvykdomi tik pensijos skyrimo dieną, ir remiantis vien nacionaline teise grindžiamais motyvais, pagal kuriuos pensijos skyrimo dieną suinteresuotojo asmens socialinis draudimas kitoje valstybėje narėje nebuvo nutrauktas, pripažintas draudimo stažas remiantis draudimo įmokų mokėjimu pagal nacionalinę teisę, neatsižvelgiant į pensijos skyrimo dieną kitoje valstybėje narėje įgytus draudimo laikotarpius ir nenurodant motyvų, kodėl reikėjo nustatyti kitokį pensijos dydį?
               Jei leidžiama išieškoti išmokėtas pensijos sumas, ar remiantis Europos Sąjungos teisėje galiojančiais lygiavertiškumo ir veiksmingumo principais galima reikalauti ir palūkanų, jei valstybės narės nacionalinėje teisėje nenumatytas palūkanų mokėjimas išieškant pagal tarptautinę sutartį išmokėtą pensiją?

      (1)  OL L 149, p. 2; 2004 m. specialusis leidimas lietuvių k., 5 sk., 1 t., p. 35.


title: Byla T-587/08: 2013 m. kovo 14 d. Bendrojo Teismo sprendimas byloje Fresh Del Monte Produce prieš Komisiją (Konkurencija — Karteliai — Bananų rinka — Sprendimas, kuriuo konstatuojamas EB 81 straipsnio pažeidimas — Keitimosi informacija sistema — Antikonkurencinių suderintų veiksmų sąvoka — Priežastinis ryšys tarp suderintų veiksmų ir įmonių elgesio rinkoje — Vienas pažeidimas — Pažeidimo inkriminavimas — Teisė į gynybą — Baudos — Pažeidimo sunkumas — Bendradarbiavimas — Lengvinančios aplinkybės)

text:
               27.4.2013

               LT

               Europos Sąjungos oficialusis leidinys

               C 123/15

         2013 m. kovo 14 d. Bendrojo Teismo sprendimas byloje Fresh Del Monte Produce prieš Komisiją

   (Byla T-587/08) (1)

   (Konkurencija - Karteliai - Bananų rinka - Sprendimas, kuriuo konstatuojamas EB 81 straipsnio pažeidimas - Keitimosi informacija sistema - Antikonkurencinių suderintų veiksmų sąvoka - Priežastinis ryšys tarp suderintų veiksmų ir įmonių elgesio rinkoje - Vienas pažeidimas - Pažeidimo inkriminavimas - Teisė į gynybą - Baudos - Pažeidimo sunkumas - Bendradarbiavimas - Lengvinančios aplinkybės)
   2013/C 123/24
   Proceso kalba: anglų

      Šalys

      Ieškovė: Fresh Del Monte Produce, Inc. (Džordž Taunas, Kaimanų salos, Jungtinė Karalystė), iš pradžių atstovaujama advokato B. Meyring ir solisitoriaus E. Verghese, vėliau — B. Meyring,)

      Atsakovė: Europos Komisija, iš pradžių atstovaujama M. Kellerbauer, A. Biolan ir X. Lewis, vėliau — M. Kellerbauer, A. Biolan ir P. Van Nuffel

      Ieškovės pusėje į bylą įstojusi šalis: Internationale Fruchtimport Gesellschaft Weichert GmbH & Co. KG (Hamburgas, Vokietija), atstovaujama advokato A. Rinne, solisitorių C. Humpe ir S. Kon ir QC C. Vajda

      Dalykas

   Prašymas panaikinti 2008 m. spalio 15 d. Komisijos sprendimą C(2008) 5955, galutinis (byla COMP/39.188 — Bananai), susijusį su EB 81 straipsnio taikymo procedūra, arba prašymas sumažinti baudą.

      Rezoliucinė dalis

               1.

               2008 m. spalio 15 d. Komisijos sprendimo C(2008) 5955, galutinis (byla COMP/39.188 — Bananai), susijusio su EB 81 straipsnio taikymo procedūra, 2 straipsnio c punkte nustatytą baudą sumažinti iki 8,82 mln. eurų.

               2.

               Atmesti likusią ieškinio dalį.

               3.

               Fresh Del Monte Produce, Inc. padengia savo ir tris ketvirtadalius Europos Komisijos bylinėjimosi išlaidų. Komisija padengia ketvirtadalį savo bylinėjimosi išlaidų.

               4.

               Internationale Fruchtimport Gesellschaft Weichert GmbH & Co. KG padengia savo bylinėjimosi išlaidas.

      (1)  OL C 44, 2009 2 21.


title: Byla T-101/04 2008 m. birželio 5 d. Pirmosios instancijos teismo nutartis byloje Martinez Mongay prieš Komisiją

text:
               2.8.2008

               LT

               Europos Sąjungos oficialusis leidinys

               C 197/35

         2008 m. birželio 5 d. Pirmosios instancijos teismo nutartis byloje Martinez Mongay prieš Komisiją

   (Byla T-101/04) (1)

   (2008/C 197/63)

      Proceso kalba: prancūzų

   Septintosios kolegijos pirmininkas nutartimi nurodė išbraukti bylą iš registro.

      (1)  OL C 106, 2004 4 30.


title: 2005 m. kovo 10 d. Pirmosios Instancijos Teismo nutartis, Byloje T-269/00 Baglioni Hotels S.p.A ir Sagar Srl prieš Europos Bendrijų Komisiją (Valstybės pagalba — Komisijos sprendimas, konstatuojantis neteisėtos pagalbos nesuderinamumą su bendrąja rinka ir įpareigojantis išieškoti nesuderinamą pagalbą — Nacionalinės išieškojimo procedūros netaikymas — Ieškinys dėl panaikinimo — Neturėjimas suinteresuotumo pareikšti ieškinį — Nepriimtinumas)

text:
               25.6.2005

               LT

               Europos Sąjungos oficialusis leidinys

               C 155/19

      PIRMOSIOS INSTANCIJOS TEISMO NUTARTIS

   2005 m. kovo 10 d.
   Byloje T-269/00 Baglioni Hotels S.p.A ir Sagar Srl prieš Europos Bendrijų Komisiją
       (1)

   (Valstybės pagalba - Komisijos sprendimas, konstatuojantis neteisėtos pagalbos nesuderinamumą su bendrąja rinka ir įpareigojantis išieškoti nesuderinamą pagalbą - Nacionalinės išieškojimo procedūros netaikymas - Ieškinys dėl panaikinimo - Neturėjimas suinteresuotumo pareikšti ieškinį - Nepriimtinumas)
   (2005/C 155/37)
   Proceso kalba: italų
   Byloje T-269/00 Baglioni Hotels S.p.A ir Sagar Srl, įsteigtos Venecijoje (Italija), atstovaujamos advokatų A. Vianello, M. Merola ir M. Pappalardo, nurodžiusių adresą dokumentams įteikti Liuksemburge, palaikomos Italijos Respublikos, atstovaujamos U. Leanza, nurodžiusio adresą dokumentams įteikti Liuksemburge, prieš Europos Bendrijų Komisiją, atstovaujamą V. Di Bucci, padedamo advokato A. Dal Ferro, nurodžiusių adresą dokumentams įteikti Liuksemburge, dėl prašymo panaikinti 1999 m. lapkričio 25 d. Komisijos sprendimą 2000/394/EB dėl pagalbos įmonėms, įsteigtoms Venecijoje ir Chioggia, pagal įstatymus Nr. 30/1997 ir 206/1995, įtvirtinančius socialinio draudimo įmokų sumažinimą (OL 2000, L 150, p. 50), Pirmosios instancijos teismas (antroji išplėstinė kolegija), kurį sudaro pirmininkas J. Pirrung, teisėjai A. W. H. Meij, N. J. Forwood, I. Pelikánová, S. Papasavvas; sekretorius H. Jung, 2005 m. kovo 10 d. priėmė nutartį, kurios rezoliucinėje dalyje nurodyta:

               1)

               Ieškinys yra atmestas kaip nepriimtinas ta dalimi, kuria jis pareikštas bendrovės Baglioni Hotels S.p.A.

               2)

               Bendrovė Baglioni Hotels S.p.A. padengia savo bylinėjimosi išlaidas.

               3)

               Komisija padengia iki šios dienos patirtas su ieškiniu susijusias bylinėjimosi išlaidas ta dalimi, kuria jį pareiškė Baglioni Hotels S.p.A.

               4)

               Italijos Respublika padengia iki šios dienos patirtas su ieškiniu susijusias bylinėjimosi išlaidas ta dalimi, kuria jį pareiškė Baglioni Hotels S.p.A.

               5)

               Kitų bylinėjimosi išlaidų klausimo nagrinėjimas atidedamas.

      (1)  OL C 355, 2000 12 9.


title: Byla C-18/09: 2010 m. vasario 4 d. Teisingumo Teismo (septintoji kolegija) sprendimas byloje Europos Komisija prieš Ispanijos Karalystę (Valstybės įsipareigojimų neįvykdymas — Laisvė teikti paslaugas — Reglamentas (EEB) Nr. 4055/86 — 1 straipsnis — Jūrų transportas — Bendrojo intereso uostai — Uosto mokesčiai — Atleidimai nuo mokesčių ir lengvatos)

text:
               27.3.2010

               LT

               Europos Sąjungos oficialusis leidinys

               C 80/5

         2010 m. vasario 4 d. Teisingumo Teismo (septintoji kolegija) sprendimas byloje Europos Komisija prieš Ispanijos Karalystę

   (Byla C-18/09) (1)

   (Valstybės įsipareigojimų neįvykdymas - Laisvė teikti paslaugas - Reglamentas (EEB) Nr. 4055/86 - 1 straipsnis - Jūrų transportas - Bendrojo intereso uostai - Uosto mokesčiai - Atleidimai nuo mokesčių ir lengvatos)
   2010/C 80/08
   Proceso kalba: ispanų

      Šalys

      Ieškovė: Europos Komisija, atstovaujama K. Simonsson ir L. Lozano Palacios

      Atsakovė: Ispanijos Karalystė, atstovaujama B. Plaza Cruz

      Dalykas

   Valstybės įsipareigojimų neįvykdymas — 1986 m. gruodžio 22 d. Tarybos reglamento (EEB) Nr. 4055/86 dėl laisvės teikti paslaugas principo taikymo jūrų transporto paslaugoms tarp valstybių narių bei valstybių narių ir trečiųjų šalių (OL L 378, p. 1; 2004 m. specialusis leidimas lietuvių k., 6 sk., 1 t., p. 174) 1 straipsnio pažeidimas — Bendrojo intereso uostai — Uosto mokesčių lengvatos ir atleidimai nuo tokių mokesčių.

      Rezoliucinė dalis

               1)

               Palikdama galioti 2003 m. lapkričio 26 d. Įstatymo Nr. 48/2003 dėl bendrojo intereso uostų ekonominio režimo ir paslaugų šiuose uostuose teikimo 24 straipsnio 5 dalį ir 27 straipsnio 1, 2 ir 4 dalis, kuriose nustatyta uosto mokesčių lengvatų ir atleidimų nuo tokių mokesčių sistema, Ispanijos Karalystė neįvykdė įsipareigojimų pagal 1986 m. gruodžio 22 d. Tarybos reglamento (EEB) Nr. 4055/86 dėl laisvės teikti paslaugas principo taikymo jūrų transporto paslaugoms tarp valstybių narių bei valstybių narių ir trečiųjų šalių 1 straipsnį.

               2)

               Ispanijos Karalystė padengia bylinėjimosi išlaidas.

      (1)  OL C 69, 2009 3 21.


title: Byla F-2/07: 2010 m. balandžio 15 d. Tarnautojų teismo (antroji kolegija) sprendimas byloje Matos Martins prieš Komisiją (Viešoji tarnyba — Sutartininkai — Kvietimas dalyvauti konkurse — Atrankos procedūra — Pirminės atrankos testai — Galimybė susipažinti su dokumentais)

text:
               5.6.2010

               LT

               Europos Sąjungos oficialusis leidinys

               C 148/52

         2010 m. balandžio 15 d. Tarnautojų teismo (antroji kolegija) sprendimas byloje Matos Martins prieš Komisiją

   (Byla F-2/07) (1)

   (Viešoji tarnyba - Sutartininkai - Kvietimas dalyvauti konkurse - Atrankos procedūra - Pirminės atrankos testai - Galimybė susipažinti su dokumentais)
   2010/C 148/91
   Proceso kalba: prancūzų

      Šalys

      Ieškovas: José Carlos Matos Martins (Briuselis, Belgija), atstovaujamas advokato M.-A. Lucas

      Atsakovė: Europos Komisija, atstovaujama J. Currall ir G. Berscheid

      Dalykas

   Pirma, 2006 m. vasario 27 d. EPSO sprendimo, kuriuo patvirtinti sutartininkų (ES 25) rezultatai pirminės atrankos testuose, antra, sprendimo neįtraukti ieškovo į kandidatų, išlaikiusių šiuos testus, sąrašą, ir, trečia, dėl atrankos procedūros kilusių pasekmių panaikinimas.

      Rezoliucinė dalis

               1.

               Atmesti ieškinį.

               2.

               J. C. Matos Martins padengia savo bylinėjimosi išlaidas, išskyrus apgyvendinimo ir kelionės išlaidas, patirtas 2009 m. kovo 30 d., balandžio 1 d. ir liepos 21 d. jo advokatui susipažįstant su dokumentais Tarnautojų teismo kanceliarijoje.

               3.

               Europos Komisija padengia savo bylinėjimosi išlaidas ir 2 punkte paminėtas J. C. Matos Martins išlaidas.

      (1)  OL C 56, 2007 3 10, p. 43.


title: Byla C-483/12: 2012 m. spalio 29 d. Grondwettelijk Hof (Belgija) pateiktas prašymas priimti prejudicinį sprendimą byloje Pelckmans Turnhout NV prieš Walter Van Gastel Balen NV ir kt.

text:
               26.1.2013

               LT

               Europos Sąjungos oficialusis leidinys

               C 26/22

         2012 m. spalio 29 d.Grondwettelijk Hof (Belgija) pateiktas prašymas priimti prejudicinį sprendimą byloje Pelckmans Turnhout NV prieš Walter Van Gastel Balen NV ir kt.

   (Byla C-483/12)
   2013/C 26/42
   Proceso kalba: olandų

      Prašymą priimti prejudicinį sprendimą pateikęs teismas

      Grondwettelijk Hof

      Pagrindinės bylos šalys

      Ieškovė: Pelckmans Turnhout NV

      Atsakovės: Walter Van Gastel Balen NV, Walter Van Gastel NV, Walter Van Gastel Lifestyle NV, Walter Van Gastel Schoten NV

      Prejudicinis klausimas

   Ar Europos Sąjungos sutarties 6 straipsnio 3 dalyje ir Europos Sąjungos pagrindinių teisių chartijos 20 ir 21 straipsniuose, kartu taikant šios Chartijos 15 ir 16 straipsnius bei Sutarties dėl Europos Sąjungos veikimo 34–36, 56 ir 57 straipsnius, įtvirtintą lygybės principą reikia aiškinti taip, kad juo draudžiamos tokios nuostatos, kaip antai 2006 m. lapkričio 10 d. Įstatymo dėl prekybos, amatų ir paslaugų teikimo vietų darbo laiko 8, 9, 16 ir 17 straipsniai, nes juose nustatytas įpareigojimas numatyti vieną savaitinę poilsio dieną:

               i)

               netaikomas geležinkelio stotyse arba viešųjų transporto įmonių padaliniuose įsisteigusiems verslo subjektams, pardavimui oro uostuose ir jūrų uostų teritorijose, skirtose tarptautiniams maršrutams, ir pardavimui degalinėse arba greitkelių teritorijose esančiuose padaliniuose, tačiau taikomas kitose vietose įsisteigusiems verslo subjektams,

               ii)

               netaikomas verslo subjektams, prekiaujantiems tokiais produktais kaip laikraščiai, žurnalai, tabakas ir rūkymo reikmenys, telefono kortelės ir nacionalinės loterijos produktai, vaizdo bei garso kūrinių ir vaizdo žaidimų laikmenos, taip pat ledai, tačiau taikomas kitais produktais prekiaujantiems verslo subjektams,

               iii)

               taikomas tik mažmeninėje prekyboje, t. y. vartotojams parduodančioms įmonėms, tačiau netaikomas kitiems verslo subjektams,

               iv)

               bent jau verslo subjektus, kurie veikla verčiasi fizinėje pardavimo vietoje tiesiogiai bendraudami su vartotoju, riboja daug labiau nei verslo subjektus, kurie veikla verčiasi prekiaudami internetu arba galbūt taikydami kitus nuotolinės prekybos būdus?